Deputearre Kramer oer ferskil yn stikstofoanpak: "Grinslân is hiel oars as Fryslân" | Omrop Fryslân\n15 okt 2019 - 16:57\nDe provinsje Fryslân hat de protestearjende boeren ôfrûne freed neat kado jûn troch de stikstofmaatregels yn te lûken. Dat seit deputearre Johannes Kramer. Troch de maatregel yn te lûken, kin de provinsje no gjin fergunningen ôfjaan foar bygelyks de útwreiding fan lânboubedriuwen en stiet alles wer op slot, yn de lânbou en yn de bou.\nMoandei wiene der boeredemonstraasjes by de provinsjehuzen fan Grinslân, Drinte, Oerisel en Gelderlân. Wat dêrby opfoel is dat Grinslân wegere om de boeren temjitte te kommen en ek argewaasje hie oer de Fryske opstelling.\nKramer hat moandei dêrom belle mei syn Grinslanner kollega Staghouwer en dêrby ûntstie neffens Kramer oer en wer begryp foar de ferskillen tusken de provinsjes. Kramer: "Fryslân is in boereprovinsje, Grinslân net. Wy hawwe ek folle mear natuer, Grinslân folle mear bouboeren. Sy hawwe no noch romte om fergunningen ôf te jaan en steane der dêrom oars yn."\n"It wie in dilemma foar my"\nKramer hat de ôfrûne dagen fan alles nei de holle krigen. Guon minsken fine dat er sloppe knibbels hat, wylst oaren him in keardel fine dy't foar de boeren opkomt. "It wie in dilemma foar my. Mar as je mei lulke hollen tsjinoer elkoar steane, komme je net fierder. We sille pynlike maatregels nimme moatte, mar ik doch dat it leafst yn oerlis."\nDeputearre Steaten realisearje harren dat se de boeren wer nedich hawwe by de oanpak fan it feangreidegebiet en it greidefûgelbelied en dêrom besiket Fryslân it stikstofprobleem op te lossen mei it poldermodel. "Dat betsjut ynspraak. Mar der is ek tempo nedich, want Fryslân sit op slot."\nDeputearre Johannes Kramer oer de ferskillen tusken Fryslân en Grinslân\nWoansdei is der in spoeddebat yn Provinsjale Steaten oer de Fryske stikstofoanpak. Woansdei dogge ek wer hûnderten Fryske boeren mei oan de twadde grutte aksjedei yn Den Haag. Kramer is, as er weromsjocht, goed te sprekken oer it ferrin fan de boere-aksje fan ferline wike freed.\nEk kommissaris fan de Kening Arno Brok is dêr posityf oer: "It hûs fan de provinsje is fan alle boargers fan Fryslân, ek foar minsken dy't in probleem mei de provinsje hawwe."\nJohannes Kramer stikstof Grinslân Staghouwer stikstofproblematyk\nSlachters Veltman en Klijn yn Burgum komme byinoar: "Ien en ien is twa"


Wy fersoargje it advisearjen, leverjen en pleatsen fan inkeld glês, dûbeld glês en in soad spesjale soarten glês lykas feilichheidsglês (NEN 3569). By glêsskea binne wy dei en nacht te berikken op ús telefoannûmer 0511-421580. Rap in offerte nedich by skea? Brûk ús besteltool hjirûnder en set de opsje “offerte” op “ja”.\nPleatse jo it glês leaver sels, dan kinne wy jo sa goed as alle glêsprodukten leverje. Wy kinne ek by jo thús besoargje as jo dêr ferlet fan ha.\nWy fersoargje it werstel fan glêsskea foar wenten en gebouwen fan partikulieren, behearders fan gebouwen, wenningstichtingen en gemeenten. De tsjinst is fansels ek beskikber foar fersekerders en ferieningen fan eigeners yn Noard-Nederlân. Ferbouplannen of nijbou? Ynformearje frijbliuwend nei ús skerpe tariven en tsien jier “no nonsense” garânsje.\nIsolearje mei HR dûbeld glês is tige oanloklik, fanwegen de hege isolaasjewearden dy’t tsjintwurdich te berikken binne. De technologyske ûntwikkelingen meitsje ekstreem lege U-wearden mooglik. De U-wearde (waarmtetrochgongskoëffisjint) wurdt útdrukt yn watt de fjouwerkante meter yn graden Celsius of Kelvin. Hoe leger dy wearde is, hoe better it produkt waarmte isolearje kin.\nOnline glês bestelle\nSpou: - 7 9 12 15 16 20 24\nSoart: Standert HR++ EcoClear\n- De tool is bedoeld as helpmiddel om rap te bestellen of in offerte oan te freegjen.\n- De tool is net geskikt foar meardere ruten mei ferskillende ôfmjittingen.\n- Foar de juste maatfiering altyd de strakke werklike sponningmaten opjaan.\n- By bysûnderheden kinne jo it bêste efkes belje, maile of yn ús winkel delkomme.\n- Mei it brûken fan dit formulier geane jo akkoart mei it ferwurkjen fan jo NAW-gegevens.\n• Dûbeld glês HR++\n• Triple HR+++ glês\n• Figuerglês (kleure en blank)\n• Inkeld glês (kleure en blank)\n• Glêzen doarren\n• Brûkt glês\n• Bewurkingen, lykas slypje en gatten boare\n• Brânfertraagjend 30-60-90 min.\nFerkeap yn winkel\n• Alles is ek yn ús winkel te krijen.\n• Wy ha spesjale betingsten foar bedriuwen.\n| Pageviews: hjoed 16 | 293841 sûnt 2015 | Unike besikers: 36379 |


De treastpoezen fan it Frysk\nFriduwih Riemersma en Abe de Vries - Fers2 7.1, 5 maart 2021\nJou mar ta: sitte jo fêst yn negative tinzen, jo Youtubeje nei poezefilmkes. Poezen relativearje. Alhoe’t jo jo ego beskermje mei heale wierheden, se lizze op ’e radiator te spinnen. Se misse it fermogen om jo taal te ferstean. Se litte har kritykleas oankrûpe likefolle jo falske beskuldigingen en jo minsklike benyptheid. Op sa’n stuit witte jo dat de poezen jo better begripe as it minskdom.\nSa begrypt “sels” de poes fan Jelma Knol wol hoe’t it kin dat (doe noch) Tresoarbestjoerslid Willem Verf in folslein ynkompetinte Gysbert Japicxpriissjuery oanwiist; eat dat de “ûnfatsoenlike” minsken net begripe. Fan de poes fan Jelma Knol hoege jo jo net ôf te freegjen wêrom’t Tresoar gjin prizereglemint hat foar de Gysbert, hoelang’t Tresoar de Gysbert al útrikt sûnder prizereglemint, hoe’t jo witte kinne dat se dat dan wol goed dogge, wêrom’t de provinsje it reglemint net iepenberet, en fansels: wêrom oft se net gewoan in saakkundige sjuery gearstalle lykas alle keunstprizen dogge. Fan de poes hoege jo, koarts, net kritysk te wêzen op jo oerheid.\nEn ja hear, hjoed hat ek Babs Gezelle Meerburg in poes, yn ’e Ljouwerter krante. Want de minsken begripe har net. “De tiid foar Frysk op skoalle is al sa beheind. Dy moatte je maksimaal ynsette foar it learen fan de Fryske taal sels,” seit ien. En in oar: ‘Se leare te eksperimintearjen mei de Fryske taal, mar se behearskje dy net, dus se leare kreupele boadskippen yn te tikjen op ’e mobyl?” Mar de poes hat in read hertsje dêr’t de fonkjes út sjitte. Tusken de skonken fan de minsken miaut er: “En bewûnderje. De steat fan it Frysk is hoopfol en biedt kânsen.”\nTreast!—oant jo jo ôffreegje wêr’t de poes it feitlik wei hat. It baaske, fertelt se, is troch in deistich foarfaltsje oan it tinken set. Har dochter blykt likemin entûsjast oer de Fryske taal as guon fan har learlingen. Dus “wat is dat dochs mei it Frysk”? It tinken hjit dan fan ‘essee’ en giet mei sa’n name dripping dat jo sûnder ljisklearzens net by de konklúzje komme. It ynformele essee werkenne jo oan “the personal element (self-revelation, individual tastes and experiences, confidential manner), humor, graceful style, rambling structure, unconventionality or novelty of theme" ensafuorthinne, seit William Holman yn A Handbook to Literature, 9e pr., New Jersey, Prentice Hall, 2003, s. 193.\nMar dat kin dy frekte minsken neat skele. Wêr’t it har om giet is de grutte faasje fan taalferlies dy’t lykop giet mei de beheinde middels foar taalbehâld, sadat wy sekuer kieze moatte hoe’t wy ús ynspanningen ynsette. It Frysk is yn syn lêste generaasjes, mei sprekkers ferspraat oer doarpkes dêr’t de taal earder bloeide, en hieltyd minder bern en noch minder bernsbern leare it.\nWêrom leare dy it net? It baaske hipt behindich oer de oarsaak hinne: “De oerheid fasilitearret Fryske ynstellingen as Afûk, Fryske Akademy enTresoar”—mar net it ûnderwiis yn it Frysk. “Net it learoanbod, mar de learfraach stiet sintraal.” Mei in splinternij kurrikulum foar ûnderwiis yn ’e Fryske taal “besykje wy [sic!] om oan te sluten by de yntrinsike motivaasje fan de learder.” En och dy rotminsken! Sûnder dat learplan ek mar efkes yn te sjen skrabje se har oan ’e kin: wat yn fredesnamme se har foarstelle meie by de ‘yntrinsike motivaasje’ fan in bern fan seis? Dêr hat it baaske dochs gjin antwurd op?\n“Los fan de fraach oft de krityk op it nije kurrikulum terjochte is, los ek fan de fraach oft de analyse kloppet, stel ik fêst dat it Frysk wer negatyf yn it nijs komt.” Mei wissens docht it dat. It Fryske taalbelied is sa ûnbehelperich dat ier of let in minske der net langer om hinne kin. Taalbeliedsmaatregels komme nea fuort út in deugdlike probleemanalyse en oplossingsstrategyen mei te hifkjen doelen. Se dogge samar wat en risseltaten bliuwe ûnmjitber en ûnôfrekkenber. En dat is, leave poes, allegearre de skuld fan de minsken dy’t it wer net snappe: “It imago fan it Frysk wurdt swakker as der hieltiten wer op wiisd wurdt dat it de ferkearde kant opgiet, dat de oerheid en de ynspeksje tekoartsjitte en dat de taalbehearsking ôfnimt.”


Briedseizoen greidefûgels liket dit jier folle better út te pakken | Omrop Fryslân\nBriedseizoen greidefûgels liket dit jier folle better út te pakken\n19 jun 2021 - 14:31\nIn soad wiist derop dat dit briedseizoen foar ûnder oare de greidefûgels in stik better útpakke kin as ferline jier. En dat mei tank oan de wiete maitiid. Offisjele sifers binne der noch net, mar it tal meldingen fan gebieten dêr't it goed giet, is grut.\nKâns op in better briedseizoen foar greidefûgels\nNatuurmonumenten hat sels in hoants mei piken yn ien fan syn gebieten en dat is bysûnder, want de hoants (kemphaan) is sa goed as ferdwûn as briedfûgel út Nederlân.\nUt Súdwest-Fryslân komme ek goede berjochten, mar fertrouwe op wiet waar allinnich is net genôch. Om dêr optimaal fan te profitearjen, moat der mear barre. Sa binne der op de eastkant fan it Noarderleech oan de Waadkust yngrepen dien om it gebiet wieter te hâlden en dat docht fertuten.\nDistriktshaad Jan Jelle Jongsma fan It Fryske Gea: "Wy hawwe in hiel skala oan maatregels dy't hjir tapast binne. Dêrnjonken ek noch in stikje predaasjebehear dat goed op oarder is by de lokale Wildbeheerseenheid. Al mei al hawwe wy alle omstannichheden dêr't wy op stjoere kinne, optimalisearre de ôfrûne jierren. Dêr plôkje wy no de fruchten fan, hoop ik."\nIt gebiet kin no mear wetter langer fêsthâlde en de fûgels kinne ek better by dat wetter komme. In lytse rûnrit troch it gebiet lit in soad piken sjen, wêrûnder ek in soad fan de klút. Dêr binne der folle mear fan, wêrûnder in 50 span grutte koloanje. Fierder leit der, mei troch de gearwurking mei de pachters, genôch krûderyk lân dêr't piken harren ferskûlje kinne.\nFoto: Remco de Vries, Omrop Fryslân\nBy Rotsterhaule hat de fûgelwacht Sint-Jânsgea-Rotsterhaule en omkriten in soad wetter en briedeilannen foar koloanjebrieders as de wytstirns, dy't in goede beskerming jouwe tsjin rôffûgels.\nAndré de Jager fan de fûgelwacht is tefreden oer wat dat no opsmyt: "Wy hawwe der hast tweintich spantsjes wytstirns sitten. Fiif spantsjes kluten hawwe der op bret en dy rinne hjir no achter mei de piken om. En der sitte ek al gau in fyftjin spantsjes kobben. It is gewoan in aardichheid. De tsjirken en de ljippen hawwe de piken hast grut en it giet eins hartstikke bêst."\nIt wetter hâldt grûnpredatoaren tsjin en de koloanjebrieders wurkje as in soarte fan loftmacht. "Wat wy hjir no sjogge, is dat in keppel fan in goede tweintich krieën dat hjir altiten omhong, al skoften net sjoen is", seit De Jager. "Dêr binne dy kobben wol ferantwurdlik foar. Dy sitte der boppe op! En as der hjir in mûzebiter of in hoanskrobber oerfljocht, dan moatst ris sjen hoe gau't dy kobben derop sitte. De ljippen hoege der eins net iens hinne te fleanen."\nIt hiele wetterplan dat hjirfoar ferantwurdlik is, kostet mei 400 euro net in soad. En de Agraryske Natuerferiening It Lege Midden hat in plas-draspomp skonken.\nIen fan de briedeilannen by Rotsterhaule - Foto: Omrop Fryslân, Remco de Vries\ngreidefûgels Rotsterhaule it Fryske Gea briedseizoen fûgelwacht Noarderleech\nDelgong tal deistige besmettingen yn Fryslan set troch\nNije appartemintekompleksen Lichtpunt Kollumersweach hast klear foar bewenners


fireplace insert fans – comelbenar.info\nPublished on July 12, 2019 February 13, 2019 by\nfireplace insert fans fireplace insert blower fan com fans for gas fireplace inserts gas fireplace insert with blower vented.\nfireplace insert fans blower for gas fireplace gas fireplace with blower gas fireplace blower noise best gas fireplace inserts blower for gas fireplace electric fireplace insert with blower reviews.\nfireplace insert fans wood burning stove with blower living room fireplace fans for wood burning fireplaces brilliant blowers stove pertaining to wood burning fireplace inserts wood fireplace insert w.\nfireplace insert fans fiberglass replacement panels blower electric insulation wood electrical con pa logs insert fans gas gas fireplace insert blower.\nfireplace insert fans fireplace inserts fan natural gas fireplace insert with blower regarding fan fireplace inserts fan wood burning fireplace insert fans.\nfireplace insert fans stoves inserts fan motor liner depot logs home replacement and fans doors fireplace connection insert panel wood fireplace insert without blower.\nfireplace insert fans wood fireplace blower fan heat powered stove inside fans for burning fireplaces plans 3 motor parts electric fireplace insert with blower reviews.\nfireplace insert fans fireplace insert blower fan popular living room the most gas inserts with wood fans spaces wood burning fireplace insert with blower reviews.\nfireplace insert fans fireplace insert fan fireplace blower insert cool fan for gas fireplace insert fans regular of with fireplace insert fan electric fireplace insert blower.\nfireplace insert fans wood fireplace insert with blower wood fireplace insert with blower wood fireplace insert blower fans wood electric fireplace insert blower.\nfireplace insert fans fireplace gas fireplace blower fan kit going on and off decoration wont turn installation gas fireplace insert no fan.\nfireplace insert fans fireplace insert fans fireplace insert fan fireplace insert blower regency fireplace insert blower replacement fireplace insert fireplace insert fans wood burning fireplace inser.\nfireplace insert fans wood burning fireplace blower fireplace fans for wood burning fireplaces intended for for cute wood burning fireplace blower wood burning fireplace inserts fireplace insert blowe.\nfireplace insert fans electric fireplace log insert gallery pertaining to with blower remodel 5 gas fireplace insert blower thermostat.\nfireplace insert fans fireplace insert blower fan full size of stove non electric wood for plain ideas fans wood stove fireplace insert blower.\nfireplace insert fans fireplace blower fan fan for fireplace fireplace insert fans gas fireplace inserts with blower fan fireplace fireplace blower gas fireplace insert with blower and remote.\nfireplace insert fans photos of fireplace fan wood burning fireplace insert with blower reviews.\nfireplace insert fans fireplace insert blower fan direct gas wood fans inserts with ins fireplace insert blower wood burning fireplace insert fans.\nfireplace insert fans doors gas box wood insulation vented logs fireplace insert motor and fans replacement inserts gas fireplace insert with blower and remote.\nfireplace insert fans replace fans gas fake control insulation home variable stove insert electric brick r speed wood fireplace insert fans.\nfireplace insert fans gas fireplace inserts with blower fan fan for gas fireplace limited gas fireplace insert with blower gas fireplace insert with blower and remote.\nfireplace insert fans fireplace insert fan fan for gas fireplace gas log fireplace insert with blower gas log fireplace fireplace insert fan wood burning fireplace insert without blower.\nfireplace insert fans fireplace insert fans fireplace insert fan gas fireplace inserts with blower fan out gas fireplace inserts fireplace insert fans wood burning fireplace insert fans.\nfireplace insert fans blower for wood stove wood burning fireplace insert with blower wood burning fireplace inserts and also blower for wood stove gas fireplace insert fans.\nfireplace insert fans wood fireplace insert blowers fireplace insert fan cute fireplace inserts fan for sale of amiable gas wood fireplace insert blowers gas fireplace insert blower thermostat.\nfireplace insert fans gas fireplace insert blower motor.\nfireplace insert fans gas fireplace fan luxury fireplace fans and blowers and interior design wood stove fan self powered gas fireplace insert no fan.\nfireplace insert fans chimney burning stove mantels glass off fireplace insert surrounds wood inserts decor depot doors fans replacement wood burning stove insert blower.\nfireplace insert fans wood fireplace blower wood stove fans and blowers wood fireplace blower free shipping wood stove fan wood fireplace blower quiet fireplace insert blower.\nfireplace insert fans fan for fireplace fireplace fan kit fireplace blower fan fireplace blower kit for majestic fireplace inserts fan for fireplace gas fireplace insert no fan.\nfireplace insert fans fireplace insert fan fireplace insert fan fireplace insert blower fireplace insert fan motors fireplace insert blower fireplace insert fan gas fireplace insert blower not working.\nfireplace insert fans stove baskets tile brick motor vented electric fans insert home wood inserts fan fireplace wattage wood burning fireplace insert fan kit.\nPrevious Previous post: Light Up Palm Tree\nNext Next post: Garden Of Shadows Sims 2


Ynset nije media saak Club Q | Omrop Fryslân (advertinsje)\nYnset nije media saak Club Q 06 maaie 2010 - 10:39\n0 reaksjes Fideo argyf - Ynset nije media saak Club Q\nHjoed: Ynset nije media saak Club Q\nDe plysje hopet mei it fersprieden fan posters en flyers mear te witten te kommen oer de dea fan de 16-jierrige Redmar Smedema. Dy ferstoar neidat er heal april belutsen wie by in rûzje yn Club Q yn Noardburgum. By in oare rûzje by de club rekke de 20-jierrige Gerard Dijkstra swier ferwûne. De ôfrûne tiid binne al ferskate tips oer de rûzjes dien, mar neffens de plysje binne der ek tsjûgen dy't har noch net meld ha. Om dy no ek sa fier te krijen wurde moderne techniken ynset.\nKorreksje meldeTrefwurden: argyfLês foarView the discussion thread.Diel dit berjocht op: 06-05Figuranten foar hynstefilm 06-05Botsing op klaverblêd It Fean Besjoch ek...


Joana Duarte heechlearaar twatalich ûnderwiis yn Amsterdam | It Nijs\nmaart 8, 2020 17:00\nEarder dit jier waard hja beneamd as lektor meartaligens oan hegeskoalle NHL Stenden. Sûnt dizze wike hat Joana Duarte út Ljouwert der noch in wichtige funksje by: hja is bysûnder heechlearaar wrâldboargerskip en twatalich ûnderwiis wurden oan de Universiteit fan Amsterdam. Hja wol it Frysk yn har wurk yn Amsterdam in bysûnder plak jaan.\nDe Portugeeske frou Duarte wurket sûnt 2016 foar de Ryksuniversiteit Grins en hegeskoalle NHL Stenden, dêr’t hja kolleezjes oer meartaligens fersoarget en skoallen begelaat dy’t meartaliger wurde wolle.\nDe bysûndere learstoel yn Amsterdam wurdt betelle troch de organisaasje Nuffic yn De Haach, dy’t as doel hat om studearjen yn oare lannen makliker te meitsjen.\nDe wichtichste opdracht fan frou Duarte yn Amsterdam is om ûndersyk te dwaan dat derop rjochte is om it Frysk en oare thústalen fan bern in wichtiger plak te jaan yn it ûnderwiis.\nAant Mulder: Bern ha der rjocht op Aant Mulder: It is better dat de wein giet as dat er stiet Frysk ûnderwiis op efterstân holden…


Blessueres by hurdrinners | Omrop Fryslân Skip to main content\nBlessueres by hurdrinners 18 feb 2013 - 17:32\nTwa op de tsien minsken dy't begjinne mei hurdrinnen reitsje blessearre. Hoe't dat kin, sille ûndersikers fan it UMCG yn Grins ûndersykje. Begjin maart giet lanlik wer de clinic Start to Run fan start. Yn Fryslân wurdt ek op tal fan lokaasjes dy clinic jûn. It is de bedoeling dat tûzenen hurdrinners meidogge oan it ûndersyk. Sy kinne dat dwaan troch in fragelist yn te foljen en in lochboek by te hâlden.\nKorreksje meldeLês foarTrefwurden: blessuereUMCGhurdrinnersView the discussion thread.Diel dit berjocht op: 18-02Foarsoarchslâning F16 18-02Maitiidsfûgels wer yn Fryslân Besjoch ek...\nUndersyk nedich nei de seldsume Noardseesykte fan Luna (6) 06 jan 2017 - 13:54 Luna Wassenaar út Ljouwert is seis jier en rint mei in rollator. Se hat de Noardseesykte, in tige seldsume sykte. Yn Nederlân binne mar sa'n tsien... Gearwurking MCL, UMCG en Martini foar komplekse soarch 06 jan 2017 - 11:36 De direksjes fan it MCL yn Ljouwert en it UMCG en it Martini sikehûs yn Grins sille tenei yntinsyf mei elkoar gearwurkje op it mêd fan komplekse... Knibbelskiif fan Aris-spiler Craig O út de kom sketten 18 des 2016 - 10:39 It is noch ôfwachtsjen hoefolle skea de knibbel fan basketballer Craig Osaikhwuwuomwan sneon oprûn hat. De spiler fan Aris kaam yn de wedstriid... "Ljouwerter pasjinten UMCG mei stikkene boarstkasprotezes" 06 nov 2016 - 22:12 Twa Ljouwerter pasjinten fan it UMCG yn Grins soene problemen krigen hawwe mei harren boarstkasprotezes. Dat hat De Telegraaf snein melden. De... (advertinsje)


Brân yn soarchsintrum Nij Dekama yn Weidum | Omrop Fryslân (advertinsje)\nBrân yn soarchsintrum Nij Dekama yn Weidum 03 apr 2016 - 16:15\n0 reaksjes Nederlands Brân yn in scootmobyl yn soarchsintrum Nij Dekama - Foto: 112fryslân.nl\nYn soarchsintrum Nij Dekama yn Weidum is sneintemiddei in scootmobyl yn brân flein. De scootmobyl stie yn de fytsestalling fan it soarchsintrum. De brânwacht hie it fjoer gau ûnder kontrôle. Der kaam in soad reek frij op de begeane grûn fan Nij Dekama. De brânwacht hat dêrom ekstra minsken oproppen om de keamers te fentilearjen.\nLês foarKorreksje meldeTrefwurden: soarchsintrum Nij DekamaWeidumbrânView the discussion thread.Diel dit berjocht op: 03-04SC Hearrenfean wint yn ekstremis fan Roda JC 03-04Snits Wyt Swart bliuwt lêste nei ferlies by USV Hercules Besjoch ek...


Kommisje foar werbeneaming | Omrop Fryslân (advertinsje)\nKommisje foar werbeneaming 25 jan 2008 - 15:13\n0 reaksjes Krijt boargemaster Kuiper in nije termyn?\nDe ried fan Skarsterlân stelt in fertrouwenskommisje yn dy't besjen moat oft boargemaster Kuiper op 'e nij beneamd wurde moat. Yn oktober rint de amtstermyn fan Kuiper ôf. De fertrouwenskommisje sil in ferslach meitsje fan it funksjonearjen fan de boargemaster. Dat ferslach wurdt earst mei de boargemaster besprutsen en dêrnei oan de ried foarlein. De ried sil yn maart in beslút nimme oer de werbeneaming.\nKorreksje meldeTrefwurden: argyfLês foarView the discussion thread.Diel dit berjocht op: 25-01Rene Hoen nei ONS Snits 25-01Postma sechde op WK Finn Besjoch ek...


Gabe Skroar en bysitter Goarrelt\nYn Gabe-skroars feintejierren wenne 'er in bysitter te Wytmarsum, dy hjitte Goarrelt Abes van Hynxtema, in ryk man, in deftich man; edel as in hoanne op de rûchskerne, mei in grutte earsucht. It wie in âldfeint, dy allinne mei syn suster en de boaden hûshâlde. Dy suster tochte ek net djip, mar dat wie sa'n roffelskûte, dy altyd mei de hiele hûd útfoel, en 'er alles mar útflapte, of it pas joech as net, dat Goarrelt-om wolris yn syn eare gong, en him soms ek wol danich yn de Wei wie. Fan dizze ljuwe hiene Gabe âlders in stik lân yn hier, mar sa 'joer, dat Gabe mar ris hurd begrepen hie om it sa net wer te nimmen, en dêrom hie er foarnimd, om, as bysitter ris by har wer oan hûs kaam, om it lân wer te ferhieren, om dan sels it wurd te dwaan, omdat er wol wiste, dat Pibomme him wolris foarbyprate liet. Dat waard ek sa tuske har beiden ôfpraat. Mar Gabe hie jitte mear yn it sin, want dêr siet jit in âlde oast tuske him en de bysitter. Dy hie namlik in gnap jongfaam oan hûs, dy dêr fan bern ôf wenne hie; dêr hie bysitter ek al lang smuchte op hân, mar hy wie te earsuchtich op syn manear om sa'n earm tsjinstboade ta syn wiif te nimmen. En dochs ienris op in lette jûn kaam de bysitter út in wyngelach, en doe waard de man in man, en hy hie syn deftichheid en syn earsucht fergetten, en dat bytsje froulju-flêsk, dat om syn spjuchtige lea siet, begûn te libjen. De faam docht him de doar op, en hy grypt har by har mûtele earm. Dy waard kel en sei: ‘Wat siikje jo, bysitter?’ ‘Neat, Joukje!’ sei er, en hy hâlde har mar fêst. ‘Ja, jo siikje al it ien of it oare,’ sei de faam, mar hja grypt mei de oare him syn eftersteekje fan de holle, en saait it yn de molkenkeamer, dêr just de doar wiid en waach fan iepenstie, en sei: ‘Hawar, bysitter! No wyt' jo teminsten, wêr dat jo om siikje kinne.’ Hy stoep yn de molkenkeamer om de hoed te siikjen, en trûzelt, fan de wyn bedwelme, foaroer yn in rige fan folle aden mei molke, dêr de reame al tsjok op stie. Syn nij sarjes rokje seach 'er danich út. Dat wie twa houwen yn bysitter syn earsucht. De bysitter wie razend en woe de faam 'er útjeie, mar de suster kearde it, en sei: ‘Wêrom sûpste safolle fan dat mâl guod? Dêr biste swymhollich fan wurden.’ Mar lykas it mear giet yn de wrâld, dy sels net oan it spek komme kin, gunt in oar faak de swaarden net. Gjin frijer mocht de faam freonlik taknikke, ik lit stean, dat 'er ien by komme mocht, en Gabe, dy 'er faak op loerd hie, wist er it altyd te ontlizzen. No krige Gabe it grau op him, en dy wachte mar op in gelegenheid om bysitter Goarrelt ris terjucht te setten. Dy gelegenheid kaam 'er gau.\nOp in jûntiid kaam de bysitter mei syn suster by Pibomme en Saskemuoi ynstappen neidat se earst in boade stjoerd hiene. Hy wie krekt of er sa just út it kammenet stapt wie. Dizze kear hie de man in grutten fine rûne hoed mei útplústere rânen mei in moai gouden gasp 'erfoare op, in lange deftige rôk oan, dêr gjin knûkeltsje of spruzeltsje op te sjen wie, mei in wite bef foar en gouden knopen yn 't himd; in rotting mei in pasteleinen knop, en in lang sulveren keatting 'eroan, droech er yn de hân; in spand lekkensbroekje mei kûtgaspen en sulverskiere hoazzen, en oeribele grutte sulveren gaspen op 'e skuon. Koartom it wie alles sa skjin en eptich as it hearde. In grut gouden haloazjekeatting bongele him op 'e foarbroek om, en doe er yn 'e hoeke sitten gong op in hege glêde pronkstoel, doe helle er mei staasje in grut wyt bûsdoek ta de bûse út en snute him sa deftich oft er by de grypman op it rjuchthûs siet. En hy rookte syn eigentabak kwânskwiis, mar it wie egentlik om syn swiere sulverentabaksdoaze sjen te litten, dêr de hele buorkerij op ôfbylde stie, en as alleman dy dan bewondere hie, dan sei er: ‘Ja, men soe sizze, hoe kinne minskehannen it sa meitsje! Mar it hat my ferskate goudene dukaten koste.’ Gabe siet nêst him op in leech wâldstuoltsje mei in burdbarnerke yn de mûle. ‘Do sitste dêr nederich, Gabe,’ sei bysitter; ‘mar,’ liet er dêrop folgje, ‘die zichzelven vernedert, zal verhoogd worden.’ ‘Dat hoopje ik,’ sei Gabe. It duorre net lang, of it begûn al gau oer de ynhieringe fan it stik lân, en doe fierde Gabe it wurd allinne. Gabe woe in trije gûne fan it pûnsmjitte ôf hawwe, mar bysitter woe neat sakje litte fan de âlde hier. Doe foel syn suster út, en dy sei: ‘Ik soe it mar dwaan, Goarrelt-ju! It binne bêste ljuwe; dy moatte ek\nwat oan ús fertsjinje. Do heste ommers jitte wol in boarnamer fol jild lizzen. Wurdste gjirrich? Wo'ste it mei yn de deakiste nimme? Do silste 'er neat sêfter om lizze.’ Sa foel dy út. ‘Nee,’ sei Goarrelt, ‘mar ik bin te earsuchtich om it lân foar minder jild te jaan as't foar fiif jier west is. It is neat minder wurden yn dy tiid.’ ‘Earsuchtich?’ rôp Gabe benijd út; ‘earesucht? Jo hawwe in nuvere earesucht nei myn ynsjoch, bysitter. Binn' jy ek te earesuchtich om wierheid te hearren? Dan sil ik jo in ferklearringe jaan oer de rjuchte earesucht en de ferkearde earesucht. Mar ik moat earst wite, of it ek yn jo eare giet om fan in kreupel skroarke de wierheid te hearren?’ ‘Wel, nee, man; lês op mar,’ sei de bysitter, ‘ik sil 'er it hearren ta dwaan.’\n‘No dan, de rjuchte earesucht bestiet dêryn, dat men 'er in eare yn stelt om net te heech fan jinsels te tinken, en net te leech fan in oar; om lyk en rjucht te dwaan; earlik en oprjucht te wêzen; alle minsken it sa goed te gunnen as men it sels het; de kweade fan har ferkearde paden ôf te helpjen en ta betterskip te bringen; de earme minsken mei meilijen te behanneljen; de driftige ta te jaan; onrjucht net mei onrjucht te ferjildzjen; op jinsels te pasjen, mar nin bloedjild te begearjen, en sadwaande de geunst fan God en alle minsken te fertsjinjen. Dêr moatte jo de rjuchte earesucht yn siikje, en ik wol ek net graach sizze, bysitter, dat jy dat net dwane; beliven net! Jo binne sa'n slim man net. Mar jo hawwe punten, dêr jy de earesucht yn siikje, en dêr er net yn sit, en dy wol ik jo oantoane, as it mei jins beleaven wie. Foarearst binne jy earesuchtich op jins namme; jy hjitte Van Hynxtema, en jy fiere ek in wapen. Dat bestiet yn twa hynzers, in terskswingel en in wanne, en omdat 'er in van foar jins namme stiet, no meitsje jy josels wiis, dat jy sawat fan de âlde Fryske adel binne. Mar, myn leave man, as jy ris wistene hoe jins oeroarreheit oan dy namme en oan dat wapen komd wie, jy soenen 'er net grutsk op wêze.’\nBysitter truzelt yn 'e molkenkelder\n‘Wel, hoe binne wy dêr dan oankomd?’ frege de bysitter him brimstich. ‘No,’ farde Gabe fuort, ‘... mar jy binne, hoopje ik, net te earesuchtich om de wierheid te hearren?’ ‘Wel, nee, ju! Ik bin nijsgjirrich it te hearren,’ wie it antwurd. ‘No, ús âld smid, dy ferline jier yn syn fiifensantichste jier stoarn is, het my ris ferteld, dat jo oeroarreheit hjir te Wytmarsum hospes wie, en de earste man dy hjir hynsten hâlde. Dêrby hâlde er ek in koalkleed, en mei dy trije dingen gong it him ekstra-goed. Mar lykas jy ek al sa min-of-mear binne, de man wie proastich en boarstich, en wakker op syn eare steld. Hy wie ris te Frjentsjer, sa as er miende yn in selskip dêr nimmen him koe, en dêr joech er him foar in greidboer út, dy twa hynzers ried. Dat leach er ek net; want hy hâlde ek in ko, en meande alle bleken yn Wytmarsum; mar hja neamden him om dy pocherij tenei altyd fan Abe Hynsteboer. En no wenne 'er in gnap faam by him, dy by in grytman Aylwa wenne hie. Dy grytman soe noait syn doar foarbyride, of hy moast in flesse wyn by him drinke, en dy moast de faam him skinke. It wie altyd of 't him better smakke, as dy 'er de azem oer gean liet. Dat wie in frolik man, en dy neamde de hospes altyd Van Hynxtema, en dy makke him wiis, dat er min-of-mear fan de adel wie, en dy liet him ek dat wapen snije, dêr hy syn brieven mei talakte, lykas jy jitte dwaan. Dat hawwe jo dus oan in moai faam te tankjen; want hie dy dêr net wenne, dan hie dy grytman dêr licht noait sa faak net west, alteast net pleistere. En jo hoeve jo it net te skamjen, dat jo oeroarreheit mei hynstehâlden de grûn lein het fan jo kaptaal; mar jo moatte 'er net grutsk op wêze, mar 'er in goed gebrûk fan meitsje.’ ‘Wêrom het dy âld smid my dat noait ferhelle?’ sei Goarrelt. ‘Wel, omdat er in goed klant oan jo mei jo twa boerepleatsen hie. Hy wiste wol, dat jo earesucht hiene foar jins wapen en jins namme, en dy earesucht woe er jo net benimme, om himsels it brea net út de mûle te stjitten; mar ik ha neat fan jo te freegjen of te freezjen. Dêrom sis ik jo de wierheid, en jy binne net te earesuchtich om har te hearren; wol, bysitter?’ ‘Nee,’ sei Goarrelt-om, mar hy ferbiet him al in bytsje.\n‘En dan binne jy ek noch earesuchtich op jins amt as bysitter fan de gritenij. Wês dêr foaral net grutsk op. It is net om jins grut ferstân, dat jo dat wurden binne, mar om jins lânen en grûnen. Dy ljuwe, dy dêr komme, dat moatte ljuwe fan gewicht wêze, fan pûnen, nee, pûnsmjitten. En as jy dan op 'e rjuchtkeamer komme, dan hawwe jo neat te dwaan as it stompe ein fan jins lichem te brûken om 'ermei op in grien kessen te sitten, en mei it spitse ein efkes te knikken of te nigen as it pas jout. De rie is al sletten eardat jy by de treppen opgeane. Sjoch, bysitter, dat is alles, wat 'er fan jo foardere wurdt. Jo koene jitte earesuchtich wêze, dat jy de geheimen fan de rie earder wisten as in oar; mar, och, myn freon; it bier, dat dêr broud wurdt, kriget de boargerman neierhân ek al te priuwen, en hy moat it sûpe of it him smakket of net; en jy ek mei, bysitter. Dat is de wierheid. En jo binne ommers net te earesuchtich om har te hearren.’ ‘Nee, ju! Lês op mar!’ sei de bysitter noartich, en hy krige in kaam fan lilkens.\n‘Licht binne jy ek earesuchtich op jins jild, jins lânen en grûnen, dy al foar jo bestimd wiene foardat jo yn de widze leinen, en dêr jy al in gedeelte fan besieten eardat jo doopt wiene. As jy oars neat hân hawwe op 'e ierde, dan sil 'er ek neat foar jo weilein wurde. Deel 'er ek fan mei; as jo dea binne giet elts dochs mei in stik fuort, en dêr bliuwt neat fan jo oer as in grêfstien. It mos groeit op dy stien, de sinne en de rein skulferje dy stien ôf, en jo namme ferdwynt fan de ierde behalven yn de tankb're herten fan bern en bernsbern fan dy ljuwe, dy jo goeddien habbe. Mar dat jo de earesucht siikje yn goud en sulver oan jo te dragen, en sa trinten en deftich yn de klean binne, oft jo sa út it kammenet stapt wiene, en dat 'er nin knûkel of spruseltsje op jins klean te finen is; och! siikje dêr de earesucht ek net yn. In oar laket 'er mar om. In skjin himd en in nij rôk dy kin men sachs oantsjen, mar in skjin geweten sonder skynhillichheid wês dêr earesuchtich op.’ ‘Ik soe mar ophâlde,’ sei Pibomme. ‘Nee, mar,’ sei Gabe, ‘bysitter is ommers net te earesuchtich om de wierheid te hearren, wol?’ ‘Ei, ju, dat fregest my jimmerwei!’ en it bloed kaam him yn de eagen. ‘No, bysitter, ik wist it net; mar jy binne jitte ek earesuchtich, dat je sa'n flitigen tsjerkgonger binne, en it is te priizgjen, dat je dêr mei liif en siel foar binne; mar\nik moat jo sizze, dat de measte sneinen, as de earste 'salm útsongen is, dat jy dan, sis ik, de siel útfanhûs stjoere; want dan begjinne jy te sliepen en te snoarkjen, dat de bank 'erfan droant. En dat duorret krekt salang as de diaken mei it ponkje komt: dan jout ús baas timmerman, dy nêst jo sit, jo in stomp mei de earmtakke onder de koarte ribben; en dêr docht de man ek goed oan. Want foar twa jier is it ris bard op in peaskemoarn, dat de diaken jo mei it ponkje onder de noas state, en doe wiene jo sa ferbouwerearre, dat jy yn de hast in wylde kastanje, dy jo foar de jicht yn de bûse droegen, yn it ponkje smieten yn pleats fan in keizersgûne, lykas jo wol paste, better as my in dûbeltsje; want dêr moat ik in oere foar sitte te pjukken.’ De bysitter gong de iene kleur ôf en de oare oan, en hy siet te swolgjen krekt oft him in stik hurde potstro yn de weaze stykjen bleaun wie; mar de suster fan Goarrelt knikte Gabe ta, krekt of hja sizze woe: ‘Toe, matskje op mar!’ ‘Jo binne ek te earesuchtich om jo lân goe'keaper te ferhieren as fan te foaren, al sjenne jo, dat nin minske it 'er meitsje kin. Jo suster seit oars, dat jo genôch hawwe. Mar soe 'er by jo net wat ynhellichheid mei onder rinne? Mear is genôch by jo; mar jo jane it in oare namme. Leau my, bysitter; folle ljuwe, dy graach lije meie, dat men har 'salmsjongen heart boppe in oar út, dy wolle net hearre, dat men har trijegûnen klinken heart. Dêrom begjinne hja 'ermei te hoedzjen, yn âlde fuotsokken en kessenslopen, yn âlde kastkoppen; of hja bedobje it jild yn poatten onder de grûn as de hûnen de bonken.’ ‘Heste dyn nocht hast, skroarke?’ sei de bysitter, ‘ik al lang.’ ‘Jit ien ding woe ik jo koartwei sizze; want it helpt jo mear as fiifentweintich preken, dy jo fersliepe.’ Doe sei Gabe: ‘Dêr is noait in keardel sa meager, of dêr sit jit altyd in lead frouljuflêsk oan him, en hoewol jo al watte bienbitich binne, sa sit 'er by jo jitte folle mear oan. Pûnen sitte 'er oan bysitter, dat wyt ik. Ik wyt it, man; dy moaie blauwe eagen, dy reade wangen, dy mûtele earmen, dy flinke gong fan jins faam Joukje, dy hawwe jo betsjoend, mar jo doare it net uterje, en jo binne te earesuchtich om har te trouwen; mar dat wurdt in slange yn jins binnenste, dy him einling sels jit yn de sturt bite sil. Want noait hawwe jo in hurddravershynzer hân, dêr jo mear noed en soarch foar droegene as foar dy faam. Mar dy earesucht, dy earesucht! Dêr ferkoarte jy jins libben jitte mei. Want it is krekt as jo stellen guod yn hûs ha, sa'n noed habbe jo mei dy faam. Want as ik of in oar har mar efkes freonlik taknikke, dan sjenne jo ús mei ûlseagen oan. Trou se, man! Dan is de noed út.’ De bysitter hie syn nocht. ‘Ik gean 'erút,’ sei er sa rimpenwei; ‘wêr is myn hoed?’ ‘Och,’ sei Gabe dêrop, ‘dy het ús faam út oerdwealskens yn 'e molkenkeamer soald.’ Doe waard er kûgelsk, en hy fleach mei de bleate holle ta it hûs út, wylst syn suster it útskettere fan laitsjen. Mar Pibomme helle de bysitter werom, en onder in swiet sûpke waard de rûzje tuske Gabe en Goarrelt ôffûstke, en it waard bysitter op it lêst sa eang om 't hert, dat er tsjin Pibomme sei: ‘No, âlde hear, ik bin mei alles tefreden. Jy moatte mar foar it lân jaan wat jo kinne, mar it moat de namme habbe, dat it by de âlde hier bliuwt.’ Want syn earesucht woe de bysitter bewarje, al hie Gabe him noch twaris safolle hevele; behalven yn ien punt. Want lykas it mei alle komeedzjestikken en romans giet, sa giet it ek mei dit stik, it eindicht mei in boask. Want it duorre gjin fearnsjier of Goarrelt troude de faam, mar Gabe waard net mei op de brulloft nedige, lykas wol stie te tinken.


Non-profit - Wikipedy\n(Trochwiisd fan Non-profit-organisaasje)\nNon-profit wol sizze der der gjin winsteachmerk bestiet. Foar in non-profitorganisaasje is it meitsjen fan winst dus net de bedoeling. Dat wol lykwols net sizze dat de tsjinsten dy't levere wurde troch non-profitorganisaasjes fergees binne. De bedoeling fan non-profitorganisaasjes is it ûnderstypjen fan private of publike oangelegenheden foar net-kommersjele, faak maatskiplike doelen. Dêrby kin it gean om in breed skala fan ûnderwerpen, lykas keunst, ûnderwiis, foarljochting, polityk, ûndersyk of ûntwikkelingshelp.\nEk al hawwe sokke organisaasjes gjin winsteachmerk, dochs hawwe se jild nedich om kostedekkend te wêzen en har aktiviteiten fuortsette te kinnen. Dy ynkomsten helje se oer it algemien út subsydzjes, jeften en eigen fertsjinsten dy't fuortkomme út ynsammelaksjes en it freegjen fan in bydrage foar de makke kosten oan 'kliïnten'. Non-profitorganisaasjes dy't subsidiëarre wurde troch de oerheid, wurde ek troch de oerheid kontrolearre op kwaliteit. As de organisaasje net (mear) oan 'e easken foldocht, wurdt de subsydzje stopsetten.\nIn fariaasje op 'e term non-profit is not for profit of not only for profit. Dat is in wize fan ûndernimmen dy't ferlykber is mei maatskiplik ferantwurde ûndernimmen. Hjirby komme dus non-profit en ûndernimmerskip gear en wurdt der stribbe nei it beheljen fan in 'maatskiplike winst'. Mei oar wurden: der wurdt wol winst makke, mar men stiet der noed foar dat dêrby gjin skea tabrocht wurdt oan it miljeu of de maatskippij.\nUntfongen fan "https://fy.wikipedia.org/w/index.php?title=Non-profit&oldid=799070"\nDizze side is it lêst bewurke op 30 aug 2016 om 22.35.


Spesjale stoeptegel op skoalle | Omrop Fryslân (advertinsje)\nSpesjale stoeptegel op skoalle 29 nov 2010 - 14:23\n0 reaksjes By de Johan Willem Frisoskoalle yn Ljouwert wurde tiisdei fjouwer spesjale stoeptegels pleatst. De tegels binne betocht troch bern fan de skoalle en binne in ûnderdiel fan in gearwurkingsprojekt tusken de gemeente en Jantje Beton. It giet dan om in projekt dat bern tichtby hûs bûten boartsje kinne. By boarterstún Gerard Dou wurdt woansdei ek noch in keunstwurk fan Marco Goldenbelt ûntbleate yn it ramt fan it bûtenboartersprojekt.\nKorreksje meldeLês foarTrefwurden: argyfView the discussion thread.Diel dit berjocht op: 29-11PVV jout ferset tsjin JSF op 29-11Dochs strânpaviljoen De Lemmer Besjoch ek...


Gjin Fryske winst yn maraton | Omrop Fryslân (advertinsje)\nGjin Fryske winst yn maraton 27 okt 2013 - 13:58\nDe tredde wedstriid op de KPN maraton cup is sneontejûn yn Deventer wûn troch Frank Vreugdenhil. De BAM-ploech moast yn Deventer genoegen nimme mei it 2e, 3e en 4e plak, dy wiene foar Alexis Contin, Bob de Vries en Jorrit Bergsma. By de froulju gong de winst nei Janneke Ensing. De bêste Friezinne wie hjir Maria Sterk fan Hallum, sy einige op it fjirde plak.\nKorreksje meldeLês foarTrefwurden: reedridenDeventerKPN Marathon CupView the discussion thread.Diel dit berjocht op: 27-10Brûns foar Sjoerd de Vries 27-10Feanster oppakt by stekpartij Besjoch ek...


Mog (kat) - Wikipedy\n(Trochferwiisd fan Mog (berneboekesearje))\ngeastlike heit Judith Kerr\nMog (útspr.: [mɔɡ], likernôch "mok") is in fiktive kat út in rige berneboeken skreaun en yllustrearre troch de Ingelske auteur Judith Kerr. De namme 'Mog' komt fan it Ingelske wurd moggy, dat in oantsjutting is foar in húskat dy't net fan in spesifyk ras is.\n4 Mog's Christmas Calamity\nMog is in siperske wyfkekat dy't yn elts boek út 'e rige in nij spannend aventoer belibbet. Hy ferskynde foar it earst yn it boek Mog the Forgetful Cat, dat yn 1970 publisearre waard troch útjouwerij HarperCollins. Mei't it tige populêr wie, waard dat boek neitiid it earste diel fan in sechstjindielige rige. Behalven Mog komme ek ferskate oare personaazjes yn 'e measte boeken werom, lykas menear en mefrou Thomas, de eigners fan Mog, en harren bern Nicky en Debbie. Hoewol't it ûngebrûklik is foar in berneboekesearje, liet Kerr Mog yn it lêste diel fan 'e rige, Goodbye, Mog, út 2002, deagean, wêrnei't er noch as geast oan in jongkatsje ferskynt en úteinlik nei de sinne giet om as nije libbensenerzjy nei de Ierde útstrield te wurden.\nKerr basearre har yllustraasjes fan Mog op in echte siperske kat dy't ûnder it skriuwen by har op 'e skurte lei. De plaatsjes fan it hûs dêr't Mog mei syn eigners wennet, basearre se op har eigen hûs yn 'e Londenske wyk Barnes. De beide bern fan it fiktive gesin wiene neamd nei de middelnammen fan har eigen soan en dochter, Matthew en Tacy. De efternamme 'Thomas' komt fan ien fan 'e foarnammen fan har man, senarioskriuwer Nigel Kneale, dy't ek model stie foar it uterlik fan menear Thomas.\n2015 – Mog's Christmas Calamity (reklamespotsje foar supermerkkeatling Sainbury's, letter ek yn boekfoarm ferskynd)\nMog's Christmas Calamity[bewurkje seksje | boarne bewurkje]\nYn novimber 2015 kearde Mog noch ien kear werom as in kompjûteranimearre personaazje yn in reklamespotsje foar de supermerkkeatling Sainsbury's ta gelegenheid fan Kryst. It ferhaaltsje fan dat spotsje, mei as titel Mog's Christmas Calamity ("Mogs Krystkatastrôfe"), is karakteristyk foar de ferhalen út 'e Mog-rige.\nMog hat in nachtmerje en feroarsaket dêrtroch by ûngelok brân yn it hûs fan 'e famylje Thomas. Hy rêdt lykwols it hûs en syn eigners as er yn panyk oer de tillefoan hinne klaut en dêrby de hoarn fan 'e heak stjit en it alaarmnûmer 999 yntoetst. Neitiid wurdt er troch syn eigners beskôge as held en kriget er in lekkernij as beleanning. Mei in ferwizing nei Sainsbury's slachsin "Christmas is foar sharing" ("Kryst is om te dielen") helpe de buorlju de famylje Thomas om alle skea te behimmeljen, sadat der dochs noch in moai krystfeest fierd wurde kin.\nYn it reklamespotsje komt skriuwster Judith Kerr sels foar as in buorfrou fan 'e famylje Thomas. In boekferzje fan it ferhaal, mei dêrby in plúsjen boartersguodferzje fan Mog, waard neitiid eksklusyf ferkocht troch Sainbury's. De hiele opbringst dêrfan gie nei de bestriding fan analfabetisme ûnder bern.\nOpfrege fan "https://fy.wikipedia.org/w/index.php?title=Mog_(kat)&oldid=971661"\nYntroduksje út 1970\nDizze side is it lêst bewurke op 1 aug 2019 om 22.57.


Bedriuwsbus fuort yn Bakkefean | Omrop Fryslân (advertinsje)\nBedriuwsbus fuort yn Bakkefean 09 sep 2014 - 10:50\nYn Bakkefean ûndersiket de plysje in ynbraak dy't yn de nacht fan snein op moandei dien is. De stellerij waard moandeitemoarn om 8.30 oere hinne by in bedriuw oan de Jarig van der Wielenwei ûntdutsen. De fertochten hiene de doar fan it hoarkeabedriuw forsearre. Der waarden laptops, beamers, flessen drank en jild meinommen. Der waard ek in bedriuwsauto (Citroën Nemo, 1-VJP-98) stellen. In 52-jierrige ynwenner fan Bakkefean hat oanjefte dien.\nKorreksje meldeLês foarTrefwurden: ynbraakBakkefeanView the discussion thread.Diel dit berjocht op: 09-09Thialf wol TranSportium helpe 09-09Grut tal ynbraken oplost Besjoch ek...


op sportyf gebiet | Friesland.nl\nNo te dwaan op sportyf gebiet\nMei safolle natuer en safolle wetter komme ek de sportivelingen yn ús provinsje oan harren trekken. Boppedat binne we ien fan de sportyfste provinsjes fan it lân en dat is werom te sjen yn it grut ferskaat oan sportwedstriden, sportlokaasjes en sportrûtes. En wolst ris kennis meitsje mei wat nijs, gean dan ek seker ris sjen by de echte Fryske sporten keatsen en fierljeppen.\nFytse & Kuierje\nDe earste Nasjonale Fierljep Manifestaasje yn it seizoen 1989 waard oan alle kanten in spetterjend en sportyf heechsteand sukses. In lytse hûndert ljeppers út alle hoeken fan Nederlân besochten har yn trije kear te pleatsen foar de twadde foarronde. De earste limytôfstân wie foar in soad springers al oan de hege kant…\nKeatse is in iuwenâlde sport. Op it gers spylje twa ploegen mei elk trije spilers tsjin elkoar. By it keatsen is it de bedoeling dat de bal opslein en weromkeatst wurdt. De bekendste wedstriid yn Fryslân is de PC yn Frjentsjer…\nIt giet oan! Fryslân is fansels bekend fan de Alvestêdtocht, de reedrydtocht lâns alle alve stêden fan Fryslân. Is it iis net dik genôch? Kom dan ris del by ien fan ús oerdekte iishallen.\nMear oer de sportlokaasjes yn Fryslân


Webklik.nl - Berltsum foar 1772\nBerltsum foar 1772.\nTSJERKE-skiednis is ek faak DOARPS-skiednis.\nÚt âlde tsjerkeboeken lyk as de tsjerkfâdij boeken, diakonije boeken, tsjerkerieds boeken en lidmaten registers, mar ek út (D)oop, (T)rouw en (B)egraaf (D.T.B.) boeken kinne wy hiel wat gewaar wurde oer ús doarp en oer ús foarâlders. Oer harren dwaen en litten mar ek oer de lyts minslikheden dy't ús no ek net frjemd binne. Âlde keapakten, testaminten en rekkens kinne in boarne wêze om eat te witten te kommen oer wenplak, besittingen en oare nijsgjirrichheden fan âld Berltsumers.\nEk it archyf fan de Ljouwerter krante smyt soms hiel wat op. It is dan ek aerdich om dat ris nei te gean, mar de Ljouwerter krante giet net fierder werom as 1752. De tsjerke skiednis en dêrom in part fan de doarps skiednis, giet hjir yn Berltsum net fierder werom dan 1772, omdat it âlde archief en dêrmei ek alle boeken der net mear binne. Út de hannelings fan de tsjerkeried fan de Herfoarme tsjerke blyk, dat der ek al ris in kear nei frege is wêr't it tsjerke archyf bedarre is. Yn it ferslach fan de tsjerkerieds gearkomste fan 6-3-1873 kinne wy it folgjende lêze: "Meidat de tsjerkeried ynljochte is, dat in protte stikken behearrende ta it tsjerklik archyf al likernôch foar it ynsjen ôfstien binne oan de doe destiids op "Great Terhorne" te Bitgum wenjende Baron van Schwartzenberg thoe Hohenlandsberg. Dochs dat dizze stikken nea net werom ûntfongen binne.\nSa waard beslúten, om oan de tsjintwurdiche bewenner fan neamd slot, in neikommeling fan niisneamde baron, de Hear G.W.C.D. Baron van Schwartzenberg thoe Hohenlandsberg, út namme fan de tsjerkeried te fersykjen of faaks ûnder de stikken, dy 't of it moat wêze, noch oanwêzich binne, der ek noch fûn wurde soenen fan it Berltsumer tsjerke archyf, en sa ja, oft Z.H.W. Berne Hear dan reewillich wêze woe, dizze oan de tsjerkeried ta te stjoeren. (Sjoch de brief d.d. Maart 1873 nû. 1.) De stikken binne net werom fûn, sa hat blyken dien en dat is jammer. De enoarme bibleteek op "Great Terhorne" dy’t yn 1708 mar leafst 20.000 titels befette wie yn 1864 op 11 oktober ferkocht. No docht wer blyken as sa faak bart: "Boeklieners wurde boekhâlders".\nLokkich hat de âld Berltsumer dûmny Petrus Nota ús noch hiel wat oerlevere. Hy wie hjir yn 1775 te wenjen kommen as dûmny fan út de kombinearre tsjerken Peins en Sweins. Yn 1777, dus twa jier letter, is de âlde tsjerke ôfbrutsen en de nije koepeltsjerke wer opboud. Twa jier lang hat der op it tsjerkehôf in houten loads stien wêr yn de tsjerke tsjinsten hâlden waarden. By de "ynwijinge" fan de nije tsjerke en it oargel is der in boekje ferskynd mei de titel: Twa tal fan tsjerklike "leerredenen gedaan, De eene ter inwijinge van de nieuw gebouwde Kerk te Berlikum, (22-8-1779) en De andere ter inwijinge van het nieuwe Orgel in gemelde Kerk opgerigt, (16-7-1780) benevens Een aanhangzel, betreffende de Oudheden en voornaamste Gebeurtenissen van den Dorpe Berlikum." It boekje is útjûn by Dionisius Romar, destiids boek ferkeaper te Frjentsjer yn 1781.\nDs. Nota wit hiel wat te fertellen oer de tiid fan foar 1772. Hy fertelt û.o. dat hjir op 2-2-1598 in dûmny Claas Jans (Nicolaus Joannes) stien hat, dy’t skreaun hat dat hy yn 1598 begûn is om oantekening te hâlden fan de trouden en lidmaten yn it âldste tsjerkeboek dat doe foar hânnen wie en dat syn lêste skrift foarkaam yn it Diakonije rekken boek fan 14-5-1620. De grêfstien lizzende yn de tsjerke fermelde ek dat dizze dûmny fan 1606 oan't 1620 dûmny west hat fan de kombinearre tsjerken Belcum / Wier. Hy is ferstoarn op 10-1-1620. Hy wie 50 jier âld. Syn wiif rêste mei him en 10 bern ûnder deselde stien.\nEk witte wy fan him, dat hjir twa Stelma’s as skoalmaster wenne ha. Dat hjir in mr.bakker en winkelier Ruurd Meintes (1616 - 1687) wenne hat dy’ t âlderling en earmfâld wie. Hy wie boaske mei in dochter fan de âld Berltsumer dûmny Jonas Olaus N. (1643-1656) en syn frou Catharina Bennincks. Dizze dûmny wie ôfkomstich út Noorwegen en wie earst Lúthers, dêrnei Grifformeard, dan wer Lúthers en einliks wer Grifformeard dûmny. Hy mocht ek wol in pear slokjes, soms wat te folle, sa dat hy it paad altyd net rjocht hâlde koe. Mar dat komt wer út oare boarnen. De letter N. betsjutte Norwegus. It wie in bejeftige man.\nIt Herfoarme Diakenboek neamd ek, dat hjir "gedurig aan Engelsche Edellieden,Soldaten, Bootsgezellen en andere vreemde passanten geschenken gegeeven zijn; de hoogste som was van den 1 Mey 1657 tot den 30 Sept. 1658 de som van 49-17---: dit verminderde allengskens, in't geheele jaar 1674 was't niet meer als 10-16-8. en hield eindelyk op. Diaken wie yn 1644 in Feddrik Jacobs.\nOer de opfolgjende dûmny, Gregorius Mees (1656-1657) docht ds. Nota te witten, dat dy hjir yn Berltsum 148 lidmaten oan trof. (fan Berltsum wie hy nei Kantens beroppen en letter yn 1676 is hy yn Rotterdam beroppen op in salaris fan mar leafst fl. 1458,-) Hy is letter by it oerfarren fan de Maas by Rotterdam by in drama belútsen rekke, doe't hy mei syn húsgesin (5 bern) yn in skûtsje omsloech, in soan (Allart) en in dochter (Anna) seach hy foar syn eagen ferdrinken en ûntkaam sels amper. Dit barde op Himelfeartsdei 13 maaie 1680. Sa kriget in elts syn part te ferwurkjen yn it libben. Fan him is in portret graveard troch A. Vaillant nei in skilderij fan B. Vaillant.\nBerlikum in Menaldumadeel.\nVan Friesche steden en dorpen, merkwaardige gebouwen en hare geschiedenis.\nVele kerken zijn onder den onvloed van (Klooster) Lidlum gebouwd te Berlikum, Firdgum, Winsum, Baijum etc.etc.


Grand Hotel Post Plaza yn Ljouwert wreidet flink út | Omrop Fryslân (advertinsje)\nGrand Hotel Post Plaza yn Ljouwert wreidet flink út 24 aug 2015 - 07:51\nFerslachjouwer Dirk Baron stiet yn de kongresseal\nIt tal keamers fan grand hotel Post Plaza yn Ljouwert wurdt ferdûbele troch it eardere kongressintrum en postkantoar by it hotel te lûken. Ek komt der in grand café yn it nije diel. Post Plaza hat no 40 keamers. Dat wurde der 82.\nIt hotel is no hast alle wiken folboekt. Mei it each op Kulturele Haadstêd 2018 en it ferwachte oantal toeristen, is keazen om no te ferbouwen. As it wurk yn novimber klear is, feroaret ek de namme: 'Grand' ferdwynt út de titel, it wurdt dan Hotel Post Plaza.\nDer wurdt fanwege de útwreiding ek noch ekstra personiel socht.\nKorreksje meldeLês foarTrefwurden: hotelPost PlazaView the discussion thread.Diel dit berjocht op: 24-08Kollum: "Post Fakânsje Disoarder" 24-08Jonges rêde skiep út sleat by Drachten Besjoch ek...\nMan sliept langer yn Skylger hotel sûnder te beteljen 02 sep 2016 - 22:52 De plysje fan Skylge warskôget hoteleigeners op it eilân foar in man dy't sliepen bliuwt sûnder te beteljen. De man checkt yn yn in hotel en... Robot fan 10.000 euro draait ien dei mei yn Ljouwerter hotel 24 jun 2016 - 12:17 It is in primeur foar de hotels yn Fryslân. It Hampshire Hotel-Oranje Leeuwarden nimt hjoed in robot yn tsjinst as personiel. Hotelbedriuwen as it... Suver gjin hotel mear te krijen op loftmachtdagen 29 maaie 2016 - 19:00 Yn Ljouwert en omkriten is yn it wykein fan 10 en 11 juny gjin hotelkeamer mear te krijen. Alles sit fol fanwege de iepen loftmachtdagen op de... Famyljehotel Duhoux bestiet hûndert jier 20 maaie 2016 - 17:26 Feest yn Wurdum freed. It bekende hotel-restaurant Duhoux bestiet 100 jier en is ek al in iuw yn hannen fan deselde famylje. It bedriuw draait... (advertinsje)


Nikaragûaansk herberch dy't seeskildpadden besparret op in ûnbeskermd en ôfstânstrân\nThús » Lêste nijs artikels » Ferantwurdlik » Nikaragûaansk herberch dy't seeskildpadden besparret op in ûnbeskermd en ôfstânstrân\nBreaking International News • Breaking Reisnijs • Kultuer • Gastfrijensyndustry • Nijs • Nikaragûa Breaking News • Ferantwurdlik • Toerisme • Reisbestimmingsupdate\nSurfing Turtle Lodge op Isla Los Brasiles, Nicaragua, is klear foar in nij seizoen fan seeskyldpodden, dat septimber begjint en febrewaris einiget. It behâldprojekt fan 'e Lodge giet werom nei 2009 en mei in grutte nije skyldpodde is it ynsteld om mear seeskyldpodden frij te jaan dan yn ien foarich jier.\nSurfing Turtle Lodge hat fan 'e hakken kommen fan' e rekordferbining fan ferline jier fan mear dan 5,500 seeskyldpodden foar baby's, en hat in nije broeikeamer boud om noch mear skyldpodden frij te litten. Mei in kapasiteit fan mear dan 278 nêsten en in potensjeel fan mear dan 27,000 aaien per syklus, is Surfing Turtle Lodge ynsteld om in enoarm oantal seeskyldpodden te beskermjen en frij te litten op Isla Los Brasiles, Nicaragua. As de poppeskildpadden berne binne, wurde se mei de help fan gasten en frijwilligers op 'e bêste mooglike tiid frijlitten om te soargjen dat se allegear feilich yn' e oseaan krûpe. It inisjatyf foar skildpaddenbeskerming fan 'e Lodge wurdt folslein finansierd troch donaasjes fan gasten en winst fan' e Lodge.\nDamian Romero, de earste bewenner marinebiolooch fan Surfing Turtle Lodge sei, “De Lodge spilet in heul wichtige rol yn it gebiet. Sûnt ik hjir oankommen haw, haw ik sjoen hoefolle stropers de strannen omrinne en as it net wie foar Surfing Turtle, soe de wrâld in heul swier seeskyldpodden ferlieze. ” Mei syn help is de broeihûs ynsteld om in noch gruttere en posityfere ynfloed te hawwen op it eilân en de wrâldwide populaasje fan see skyldpodden.\nAs it earste partikulier finansierde projekt foar beskermjen fan skyldpodden yn it gebiet hat Surfing Turtle Lodge troch de jierren hinne tsientûzenen skyldpodden frijlitten. Hoewol de Lodge bliid en grutsk is oer de iere rol dy't it yn it gebiet spile, bliuwt it in foarbyld jaan en foarop stean yn dit behâldsprojekt en oare inisjativen foar duorsume toerisme.


CDA Fryslân - CDA Fryslân wol dúdlikens oer finansjele posysje Dairy Campus\nCDA Fryslân wol dúdlikens oer finansjele posysje Dairy Campus\nCDA Fryslân hat skriftlike fragen yntsjinne rjochte oan it kolleezje fan deputearre steaten.\nDit nei oanlieding fan lûden dy’ t it CDA krijt oer de finansjele posysje fan Dairy Campus, it nasjonale kennissintrum foar de Nederlânske molkfeehâlderij. Yn it Finansjeel Deiblêd jout manager Kees de Koning oan dat it der nei utsjocht dat it wierskynlik in ferliesjouwend jier wurde sil.\nDe Dairy Campus yn Fryslan is in ûnderdiel fan de Wageningen Universiteit. Oant 2025 hat de campus in budzjet fan 40 miljoen euro beskikber. Neist de ynkomsten út it molkfeebedriuw fertsjinnet de Dairy Campus ek oan ûndersyk en ûnderwiis. It ofrûne jier wiene der lykwols twa grutte tsjinfallers: de oanskerpe easken fan de PAS (Programatykske Oanpak Stikstof) en de lege molkpriis. De Koning stelt dan ek yn it Finansjeel Deibled: “As ik alle jierren in jildtekoart ha, dan is it by de rie fan bestjoer fan de universiteit gau ôfrûn.”\nIt CDA wol fanwege de finansjele sitewaasje witte oft de yn it ferline makke ofspraken yn ‘e knipe komme. De provinsje Fryslân ynvestearret foars yn de Dairy Campus en dêrby binne ek ôfspraken makke. CDA-Steateleden Maake Prins en Fernande Teernstra stelle dêrom in tal fragen. Dizze binne op 25 septimber as folget beantwurde:\n1. Is it kolleezje op ‘e hichte mei it neamde artikel yn it Financieele Deiblêd?\n2. Is It kolleezje mei ús fan betinken dat de ûtspraken fan De Koning reden ta soarch binne?\nJa. Dy soarch is der foar elke ûndernimmer yn de agraryske sektor. De Dairy Campus is krekt as elke boer gefoelich foar ûntwikkelingen op’e merk fan Dairy. Boppedat is Dairy Campus net primêr rjochte op molkeproduksje, mar benammen op ynnovaasje, ûndersyk en ûnderwiis. Wat dat oangiet rjochtsje we ús benammen op de ûntwikkeling fan it learen yn ‘e praktyk. Dêr binnen wol soargen, omdat ûnderwiisynstellingen op dat mêd oan it besunigjen binne.\n3. Kin it kolleezje garandearje dat de ôfspraken dy’t doedestiids makke binne mei de WUR en oare partijen, neikommen wurde?\nWy sille alles dwaan wat yn ús macht leit om de ôfspraken dy’t makke binne nei te kommen. De petearen op it mêd fan ynnovaasje, ûndersyk en ûnderwiis rinne. Soks hat ek direkte ferbining mei de ûntwikkeling fan RUG/Campus Fryslân, oftewol de Alfde Fakulteit. Fierder hawwe we tegearre mei de gemeente Ljouwert in ynspanningsferplichting om de Dairy Campus te helpen om oan mear grûn te kommen. Harren grûnposysje op dit stuit is 225ha, wylst it ûteinlik stribjen 350ha is. It doel is om ynkoarten in wurkgroep byinoar te roppen (WUR, DC, gemeente Ljouwert en Profinsje). Dizze groep bringt de situaasje op dit stuit yn kaart en siket nei mooglikheden foar de Dairy Campus om grûn te werven.\n4. Kin it kolleezje oanjaan oft de titfiering fan ‘e plannen op skema leit, en it foarûtsjoch op middellange termyn sketse?\nDe ûtfiering fan de nijbou is op ‘e gleed (stâlen, ynrjochting, ûntfangstgebou ensfh.). De ferwachting is dat begjin kommend jier de offisjele iepening plakhawwe kin. It is dreech om in fierder foarûtsicht te meitsjen. Soks is hielendal ôfhinklik fan de merk en de gearwurking mei de ûnderwiisynstellingen.


Jesper Hospes tsiende op 500 meter by WK ôfstannen | Omrop Fryslân (advertinsje)\nJesper Hospes tsiende op 500 meter by WK ôfstannen 15 feb 2015 - 15:32\n0 reaksjes Jesper Hospes - Foto: ANP\nSprinter Jesper Hospes is snein tsiende wurden op de 500 meter by it WK ôfstannen yn Thialf. Op de twadde 500 meter ferbettere Hospes mei 35.06 syn tiid op de earste 500 meter. Dêrby kaam er út op 35.24. Syn tiid wie lykwols net net goed genôch foar in plak yn de top trije.\nDe nije wrâldkampioen sprint op de 500 meter is de Rus Pavel Kulizhnikov. Hy wûn snein beide 500 meters mei oermacht. Op de twadde 500 meter klokte er in tiid fan 34.54. It sulver yn it einklassemint gong nei Michel Mulder. It brûns wie foar de Kanadees Laurent Dubreuil.\nKorreksje meldeLês foarTrefwurden: ThialfreedridenIt HearrenfeanJesper HospesWK ôfstannenView the discussion thread.Diel dit berjocht op: 15-02Crone: "Wedstriid Cambuur-Hearrenfean reklame foar Fryslân" 15-02Henk de Jong wiis mei winst op SC Hearrenfean Besjoch ek...\nSven Kramer útroppen ta sportpersoanlikheid fan it jier 2016 Juster, 20:46 Reedrider Sven Kramer is troch de stichting Nederlânske sportparse útroppen ta 'Sportpersoanlikheid fan it jier 2016'. Dat waard moandeitejûn... Jorrit Bergsma docht mei oan massastart op WK yn Súd-Koreä Juster, 19:34 Reedrider Jorrit Bergsma is selektearre foar it ûnderdiel massastart op it WK ôfstannen yn it Súd-Koreaanske Gangneung. Ek Gary Hekman mei... Gjin ferfolging foar plysjeman dy't fertochte yn skonk skeat Juster, 16:37 De plysjeman dy't yn septimber ferline jier in fertochte yn 'e skonk sketten hat op It Hearrenfean, wurdt net ferfolge. Neffens it Iepenbier... Marrit Leenstra meldt har ôf foar NK sprint yn Thialf Juster, 9:40 Marrit Leenstra docht kommend wykein net mei oan it NK sprint yn Thialf. De reedrydster fan Wikel wol har konsintrearje op it WK ôfstannen yn... (advertinsje)


Marsum.info – Fryslân DOK: Leven vs. libjen. It pineholledossier fan de F-35\nMarsum.info > Actueel > Fryslân DOK: Leven vs. libjen. It pineholledossier fan de F-35\nFryslân DOK: Leven vs. libjen. It pineholledossier fan de F-35\nwoensdag, 19 juni 2013 Actueel, Vliegbasis\nDe Joint Strike fighter: al jierren is dat jachtfleantúch ûnderwerp fan diskusje. Fryslân DOK komt mei in dokumintêre oer dy JSF. Omrop Fryslân wol witte wat it effekt fan it tastel wêze sil op Fryslân en fansels op Marsum, it doarp dat it tichtst by de fleanbasis leit.\nSjoernalist Hayo Bootsma en programmamakker Halbe Piter Claus fan Omrop Fryslân fleagen nei Amearika om antwurd te krijen op harren fragen. Binne de soargen fan omwenners fan de fleanbasis yn Ljouwert terjochte? Minister Hennis-Plasschaert fan Definsje stiet op it punt har fisy op de takomst fan de kriichsmacht bekend te meitsjen. In ûnderdiel dêrfan is de ferfanging fan de F-16. De wichtichste kandidaat is de F-35, better bekend as de Joint Strike Fighter. It tastel soe hiel goed wêze, mar it makket in protte leven en is ek djoer. In soad omwenners fan de Fleanbasis Ljouwert binne benaud foar de komst fan it jachtfleantúch. It soe fjouwer kear safolle leven meitsje as de F-16.\nBootsma en Claus giene op ûndersyk út. Hoefolle leven makket de F-35 no eins en wat binne de gefolgen foar de omwenners? Op syk nei antwurden reizgen sy troch de Feriene Steaten, ûnder oaren nei Vermont en Florida, om dêr mei saakkundigen en foar- en tsjinstanners fan it tastel te praten. Hoe’t giet it dêr mei de bases dêr’t de JSF’s no al fleane en wat binne de ûnderfinings yn Amearika? Yn Nederlân giene sy op besite by Fokker, dêr’t ûnderdielen makke wurde, en ynformearren dêr nei de wurkgelegenheid dy’t de F-35 ús bringt en noch bringe sil. Yn it doarp Marsum, by Ljouwert, wachtsje sy de ûntwikkelings ôf. De F-35 is wolkom, sizze sy dêr, it lawaai lykwols net.


Ferskil tusken ferzjes fan "Saul fan Israel" - Wikipedy\nFerskil tusken ferzjes fan "Saul fan Israel"\nSaul fan Israel (bewurkje)\nDe ferzje fan 25 jun 2020 om 18.30\nDe ferzje fan 9 apr 2020 om 15.30 (wizigje)\nDe ferzje fan 25 jun 2020 om 18.30 (wizigje) (weromsette)\nYn in tiid dat de Israeliten jimmeroan wer striid ha mei de Filistinen, komme hja mei de reus Goliat oansetten om Israel op'e nij oan te fallen. Goliat bulderet om in twastriid tusken him en ien fan de Israeliten, dan hoege de legers net mei inoar te fjochtsjen. De ferliezer bepaalt dan it lot fan it folk, dat dan tenij it folk fan de winnaar tsjinje moat. It is de jonge David dy't it lang om let oandoart om de twastriid oan te gean. Mei syn slingerstien wit David Goliat op it goede plak te reitsjen, dy't dea del falt. David wurdt yn de eagen fan it folk in grutte held en kriget in waarm wolkom fan Israel's froulju, dy't him sjongend yn'e mjitte komme mei de wurden "Saul hat tûzenen ferslein, mar David tsientûzen". Dat jout Saul argewaasje en om fan David ôf te kommen hat hy in list betocht: hy biedt syn dochter Mearab oan as frou, mar dan soe David yn ruil de oarlogenoarloggen tsjin de Filistinen oanfiere moatte. Sa hope Saul soe David fansels in kear yn'e hannen falle fan de Filistinen. Mar David is wol wizer en giet der fierder net op yn.\nOpfrege fan "https://fy.wikipedia.org/wiki/Wiki:MobileDiff/999226"


De Jouwer wer kampioen | Omrop Fryslân (advertinsje)\nDe Jouwer wer kampioen 04 maaie 2003 - 00:00\nFuotbalklub De Jouwer hat it him wer lapt. De ploech waard snein foar it twadde jier efter inoar kampioen. De Jousters pakten de titel yn de earste klasse F, sadat se oar jier yn de haadklasse útkomme.\nDe Jouwer wûn by FVC, mei 1-3. Om't konkurrint Be Quick ferlear fan Germanicus, binne de Jousters no al wis fan de titel. De Jousters ha mei 54 punten út 21 wedstriden in poerbêst seizoen draaid.\nKorreksje meldeLês foarTrefwurden: argyfView the discussion thread.Diel dit berjocht op: 04-05Soad oanrin by Fryske Nassaus 04-05Bitgum wint Bangmapartij Besjoch ek...


Turkmenistan nije manat Nei Israeelyske nije shekel wikselkoers skiednis (2015)\nTurkmenistan nije manat Nei Israeelyske nije shekel wikselkoers skiednis\nTurkmenistan nije manat Nei Israeelyske nije shekel wikselkoers skiednis skiednis sûnt oant . Currency conversion chart Turkmenistan nije manat Nei Israeelyske nije shekel (2015).\nJo kinne de skiednis fan Turkmenistan nije manat oant Israeelyske nije shekel hjir foar elk jier en foar in oare perioade fine. De skiednis fan online wikselkoersen foar elk jier is hjir. Turkmenistan nije manat skiednis foar elke datum. De skiednis fan Turkmenistan nije manat oant Israeelyske nije shekel wikselkoers fan 1992 oant 2022 is te krijen op dizze pagina. De skiednis fan Turkmenistan nije manat oant Israeelyske nije shekel wikselkoers fan 1992 oant 2022 foar elk jier.\nOp 'e grafyk fan' e skiednis fan 'e wikselkoers fan Turkmenistan nije manat nei Israeelyske nije shekel, kinne jo de lange skiednis fan' e feroaring yn 'e wearde fan de munt. De grafyk fan 'e skiednis fan Turkmenistan nije manat oant Israeelyske nije shekel toant alle sitaten yn' e ôfrûne 30 jier. Jo kinne de skiednis fan feroarings yn Turkmenistan nije manat / Israeelyske nije shekel wikselkoers oer ferskate jierren besjen op 'e kaart op dizze pagina. Hold de hover oer de kaart en sjoch de krekte Turkmenistan nije manat nei Israeelyske nije shekel offerte foar it selekteare jier. Om de krekte taryf foar it ôfrûne jier út te finen, hâldt jo de mûs oer de grafyk fan 'e skiednis fan Turkmenistan nije manat nei Israeelyske nije shekel.\nConvert Turkmenistan nije manat Nei Israeelyske nije shekel Turkmenistan nije manat Nei Israeelyske nije shekel Wikselkoers Turkmenistan nije manat Nei Israeelyske nije shekel live op Forex exchange market\nDesimber 2015 1.126237\nNovimber 2015 1.110165\nOktober 2015 1.104539\nSpetimber 2015 1.115789\nAugustus 2015 1.096699\nJuly 2015 1.078342\nJuny 2015 1.087738\nMay 2015 1.101590\nApril 2015 1.119169\nMaart 2015 1.146760\nFebrewaris 2015 1.116618\nJannewaris 2015 1.157828\nDe skiednis fan Turkmenistan nije manat oant Israeelyske nije shekel wikselkoersen is sûnt 1992 yn 'e tabel beskikber. Histoarje De wikselkoersen fan Turkmenistan nije manat oant Israeelyske nije shekel steane yn 'e tabel foar elk jier. Histoarje fan 'e wikselkoersen yn' e tabel: Turkmenistan nije manat oant Israeelyske nije shekel is elk jier te krijen: 1992, 1993, 1994, 1995, 1996, 1997 , 1998, 1999, 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020. Moanlikse offertes fan Turkmenistan nije manat nei Israeelyske nije shekel, jo kinne sjen as jo klikke op de keppeling fan it jier yn 'e histoarje tabel foar it jier. Jo kinne Turkmenistan nije manat oant Israeelyske nije shekel wikselkoers sjen foar elk jier en foar elke moanne. Klikje op de link fan it jier.\nDe feroaring yn 'e wikselkoersen fan Turkmenistan nije manat nei Israeelyske nije shekel foar in lange perioade is dúdlik sichtber op dizze pagina fan' e skiednis fan wikselkoersen . Ynskatte hoefolle de munt is feroare oer 10, 20 of 30 jier. Sjoch in diagram mei offertes oer in lange tiid. Ferheegje en ferminderje yn Turkmenistan nije manat / Israeelyske nije shekel wikselkoers elk jier foar: 1992, 1993, 1994, 1995, 1996, 1997, 1998, 1999 , 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020 jier. Op ús side is der in skiednis fan 'e tariven fan alle faluta relatyf oan allegear.\nYn ús database kinne jo de skiednis fan elke faluta nei ien fan 'e lêste jierren sjen. In fergese skiednis fan offertes fan alle faluta\_'s yn \_'e ôfrûne 30 jier yn dizze seksje fan\_' e webside moneyratestoday.com Fergese database fan Turkmenistan nije manat oant Israeelyske nije shekel wikselkoersen fan 1992 oant 2022 no online. De skiednis fan Turkmenistan nije manat wikselkoers foar elk selektearre jier is fergees te krijen as jo op de kepling fan it jier klikke yn 'e tabel foar skiednis fan sitaten.


V&D yn Ljouwert slút tiisdei definityf de doarren | Omrop Fryslân Skip to main content\nV&D yn Ljouwert slút tiisdei definityf de doarren 08 apr 2016 - 21:18\nDe V&D yn Ljouwert slút tiisdei oan de ein fan dei definityf de doarren foar it winkeljend publyk. Dêrnei wurdt al it meubilêr noch ferkocht oan opkeapers. Doel is dat de winkel nije wike freed echt leech is, seit bedriuwslieder Auke-Henk Doornbosch. Dat wurdt neffens him noch in drege put.\nIt warehûs jout de kommende dagen ekstra koarting op it guod dat noch oer is. Sneon krije minsken 50 prosint koarting en dat rint begjin nije wike fierder op. V&D Ljouwert hat allinnich de ûnderste etaazje iepen, de oare etaazjes steane al leech.\nV&D gong ein ferline jier fallyt en hâldt sûnt in pear wiken fallisemintsútferkeap.\nKorreksje meldeLês foarTrefwurden: V&DtichtView the discussion thread.Diel dit berjocht op: 08-04Fytsedieven naaie mei de auto út 08-04Postsegels ta eare fan 100 jier Natuurmonumenten op Gryn Besjoch ek...


Earste skrieze-aai woansdei fûn yn Noard-Hollân | Omrop Fryslân (advertinsje)\nEarste skrieze-aai woansdei fûn yn Noard-Hollân 25 mrt 2016 - 13:55\n0 reaksjes Nederlands Skries - Foto: Remco de Vries\nIt earste skrieze-aai fan Nederlân is ôfrûne woansdei fûn yn Noard-Hollân. It aai waard flakby Uitdam fûn troch greidefûgelbeskermer Ab Kalkman fan Amsterdam. Kalkman fûn ek yn 2011 en 2015 op krekt itselde plak en op deselde datum it earste skrieze-aai fan Nederlân. Der wurdt fanút gien dat it om deselde skries giet. Sûnt de hjerst fan 2015 is de skries de nasjonale fûgel fan Nederlân.\nLês foarKorreksje meldeTrefwurden: skriesskrieze-aaiView the discussion thread.Diel dit berjocht op: 25-03Dantumadiel hâldt fêst oan needopfang Feanwâlden 25-03PvdA: gjin jild út Waadfûns brûke foar slûs Koarnwertersân Besjoch ek...\nBriedseizoen fan skries yn Fryslân bliuwt dramatysk 03 jul 2016 - 9:59 De skries hat in dramatysk briedseizoen. Dat seit nei it BFVW ek greidefûgelûndersiker Jos Hooijmeijer fan de Rijksuniversiteit Groningen yn it... ''Gjin simpele oplossing foar predaasje fan skriezen'' 13 jun 2016 - 12:59 De Fryske Miljeu Federaasje warskôget foar 'panykfuotbal' no't bliken docht dat it tal skriezen dat opfretten wurdt troch rôfbisten, opnij tige... "Marters en rôffûgels bestride om skries te rêden" 13 jun 2016 - 6:00 It giet ek dit briedseizoen min mei de skries. Dat sizze it Bûn fan Fryske Fûgelwachten en boeren dy't oan agrarysk natuerbehear dogge. Fan de... Skries Amalia komt nei wrâldreis wer oan yn Britswert 11 mrt 2016 - 17:09 De skries Amalia is werom yn Fryslân. Se is freedtemoarn sinjalearre yn Britswert. Yn it ramt fan in spesjale aksje fan Kening fan de Greide is... (advertinsje)


Foarm fan frijheitGa naar voetnoot*)\n‘Selsbistjûr foar Fryslân is in fantasmagory, in harsenskym, en net iens in moaijen ien, mar in needlottich selsbidroch. Oan dat selsbidroch hawwe wy ús yn de Biweging nou tsientallen jierren oerjown; it wurdt tiid dat der in ein oan komt.’ Dat is it einbislút, dêr't Bergstra yn 'e twade fan syn trije bondele lêzingen: Selsbistjûr foar Fryslân? fiks en feardich op tasylt.\nEn men soe suver winskje, dat de Fryske biweging yn dit stik wier safolle eare fortsjinne: de swiere bineaming fan oerjefte oan selsbidroch. Hwant hwat is it nuveraerdige? Sûnt nou al mear as tritich jier forlyn, yn 1929 en '30, de eask fan selsbistjûr foar Fryslân steld is, hat dy biweging, negatyf sawol as posityf, har der net al to drok om makke. Hja stie fiersten to gau klear òf om sa'n steatsrjochtlike en steatkundige status foar Fryslân ôf to wizen òf om him de seine mei to jaen. Krekt as wie it in lichte saek en in maklike kar. Myn brosjuere hie forlet fan neigong, stúdzje en in brede, yngeande diskusje. Hja hie noch mar in earste wurd sprutsen, en miste alle pretinsje fan it lêste. Selsbistjûr as probleem, as opjefte, as funksje, as struktuer, as faktor, hoefolle yn 'e biweging hat it dwaende hâlden? Syn foar en syn tsjin, syn near en syn romte, syn need en syn avontûr, syn mûglikheit en syn ûnmûglikheit, it like amper idé to hoegen. Net liker as wie it om in fanselssprekkendheit to rêdden, wiene wy òf fuort kontint en konform òf fuort kontra. Selsbistjûr foar Fryslân! Fansels, dat wie it. Foar Fryslân selsbistjûr? Dat koe net, gjin sprake fan. Mar hiele inkelden, dy't der har tinzen oer gean lieten en hwa't de saek en har wei, itsij foar itsij tsjin, al neijer tinken waerden. It kaem der yn ús net ta wrakseling oer noch ûnder ús ta striid. Wy namen it ússels en elkoarren yn it gemoedlike ôf.\nDy't der net oan leauden, leauden der to min oan om harren de muoite fan forset to treasten. En by hwaën it leauwe al wie, dy hiene dat sa direkt, dat hja oan stúdzje en tinken en aksje net takamen. It idé, it idéael, mocht bikend stean, soe himsels forwurklikje. It soe út Fryslâns himel delsige as in mylde reinder op it gers to maeije. Dat hwer soe men jin oan oerjaen? Hwat wie der en hwat hie men oer to jaen? It moast en it soe\nkomme. Ja, op in tige toarre groun, en hwat toarder dy de lju talike, hwat sterker hja bifêstige waerden yn in leauwe, dat gjin wurken fan neden wie, mar sa út en troch proklamaesje en parade. Yn ynstjûrde stikken bygelyks, en yn mear soksoarte steal en grom fan tsjûgenis. En dêrom is it fan bilang, dat der nou wer ris immen - ien fan 'e fiersten to inkelden - mei âlde earnst op 'e saek yngien is. Dêr kin de biweging, en dan allerearst hwa't fan harres selsbistjûr foar Fryslân needsaek achtsje en oan syn mûglikheit en syn gaedlikheit leauwe, allinne mar better fan wurde. Ek de konklúzje, dêr't Bergstra ta komt, moat gjinien der blyn foar meitsje, dat it yn 'e diskusje om it stik yn 'e pleit oan sa'n fjouwerkante ôfwizing nedich ta wie. In stelling, yn Fryske forhâldingen sa fier fiemjend as dy fan selsbistjûr, kin net sûnder skerpe tsjinstelling.\nEn dat nammersto minder fanwegen it gefaer, dat der mei mank is en dêr't it licht ta forlaet: dat de eask fan selsbistjûr yn har fiere en op gâns idéalistyske moed fergjende strekking de biweging in yllusy oanammet as soene har réele en aktuéle opjeften flak foar de hân, safolle faek ôffallende, forfeelsume, swier einende aktiviteiten, dêrby fan minder bilang en bitsjutting wêze. As soene dy har sin allinnich hawwe yn dat iene, dat op 'e wurklikheit noch net hifke en dus maklik moei to tinkene en to dreamene: selsbistjûr. As soe it saek wêze en set - út argewaesje en ta forhael - út 'e ellinde om jin hinne de hope sa ûngemurken wei hwat langer hwat fierder fan jin ôf, op in top, dy't jin de romte en de weelde fan in fier sicht gunt. Koartom, de biweging is yn it forlied om de saek fan selsbistjûr foar Fryslân apart to stellen.\nEn eigenaerdigernôch, sa docht Bergstra ek. Allinnich, hy docht dat mei in doel rjochtoarsom: ta ôfwizing. Mar sa is de saek nea steld, en kin hja net steld wurde. Ek de foarm fan steat, dy't selsbistjûr neamd wurdt, is gjin ding op himsels. Hy is mear as in foarm. Hwa't him, likefolle posityf of negatyf, formeel skôget, docht him gjin rjocht. Lyk as alle foarm freget er ynhâld, ûnderstelt er ynhâld, hat er ynhâld fan neden. Hy moat folle wurde, en dat mar net allinne steatkundich, mar ek taelkundich, literair, kultureel. In folheit fan libben is it mei en yn him om to rêdden.\nEn dêrom kin ôfwizing likemin as oannimming fan selsbistjûr foar Fryslân by apartstelling en formalisearring ôfgean. Selsbistjûr as steatsrjochtlike foarm docht tusken foar en tsjin gjin útwizing. Hwer't it op oankomt, is de fraech, of't en ynhoefier't it Fryske folk yn steat is, yn steat wêze sil en yn steat wêze wol om yn 'e foarm en it kader fan selsbistjûr him-\nsels yndie to bistjûren, him to ûntjaen en op allerhanne mêd forhef, rykdom, folheit fan nasionael libben to winnen. Wurdt dat net of kwalik, dan is dêrmei de foarm net oardiele, mar it folk, dat safolle frijheit as de foarm him talit en tastiet net oankin, der dei noch wei mei wit, der foar it neist ommers net oan wol. Allinne, dat is yn it foar net út to meitsjen. Mar dit is der wol fan: autonomy en selsbistjûr krije wy, al binne wy noch sokke bêste, nommele Friezen, net to jow. Dat moat bileaven ek net. Hwer't gjin wurk, aksje en striid foar nedich is, hat gjin takomst. Ek selsbistjûr heart biwraksele to wurden. Sil it takomst hawwe en takomst jaen de muoite wurdjch, dan kin it net ta mei har forwachting ienris, yn 'e takomst, mar easket it wurk en wei nou, yn 'e réaliteit fan it hjoed. Wurk en wei der op oan fan it hjoeddeiske slachte, hwant gjin idéael fan takomst forwurkliket himsels as wie en gie dat automatysk, lyk as it der wol fan hawwe koe, dat guon biwegingslju soks yn dit stik miene. Mar likemin kinne eask fan en striid foar Fryslâns selsbistjûr sûnder fan it rjocht en de frijheit, dêr't it foarm ta is, ûnwennich to wêzen, der forlangst nei to hawwen, se to wollen en der oan to leauwen. Ja, op it punt fan it leauwe, dêr falt tusken ôfwizing en oannimming by einsluten it bislút, it lêste mei't it it earste is. Neffens it leauwe, net oan 'e foarm op himsels, mar oan 'e frijheit, dêr't de foarm romte en gelegenheit foar jowt en hwat der yn 'e foarm fan to meitsjen is, weage de biswieren. Dy binne der en sille der bliuwe, sa dúdlik wol, dat nimmen se noch oaren noch himsels hoecht to ûntstriden. Ek in himsels bistjûrend Fryslân jowt gjin wisse takomst. Ek ús folk kin safolle rjocht en frijheit fornutsje, forgrieme, forspylje, ta weismiten keare. It kin it biwiis leverje, dat it se net tabitroud is. Selsbistjûr foar Fryslân, it to easkjen, der foar to striden, it to winnen en to hawwen, it is in avontûr. Dat fan alle frijheit, yn hokker foarm ek.\nDat is Bergstra likemin ûnbikend as hwa Frysk biwegingsman. En dêrom kin er noch sa ôfwizend argumintearje út 'e stelling fan in apartset en formeel skôge selsbistjtûr wei, mear as lykjen is dat net. As it der yn 'e gong fan syn rede op oankomt, bringt er biswieren fan bûten ôf, biswieren dy't mei de foarm fan selsbistjûr op himsels net út to stean hawwe, yn 'e tsjinpleit. En dan komme der swiere izers yn it wetter. Dat Bergstra net leaut oan selsbistjûr foar Fryslân, hat, docht wol bliken, folle minder to meitsjen mei itjinge op 'e foarm derfan oan to merken wêze kin as nammersto mear en to fundamintéler mei syn fisy op 'e ûntwikkeling fan 'e tiid, sa forsiljend en ûntfoarmjend en forbrekkend as dy wurket op 'e ienheit en\nde kommunikaesje fan it Fryske folk, troch en om it, fan himsels ôf, hwat langer hwat tichter to yntegrearjen yn greater, Nederlânsk forbân. En oan dat proses sil selsbistjûr foar Fryslân, op 't lêst ek yn Nederlânsk forbân en, mient Bergstra, by de graesje fan it Nederlânske ryk, neat foroarje, it ynpleats sels bifoarderje.\nDêr liket de ôfwizer op syn sterkst. Hwa sil him ûntstride, dat yn dizze tiid en wrâld mei har moderne ûntwikkeling biweging foar selsbistjûr oan Fryslân greate biswieren tsjinhat, like greate as dat selsbistjûr om to bistean en to funksionearjen sels? Allinne, binne dat oare as dêr't Fryslân en syn folk it nou al, sûnder status fan selsbistjûr, mei to krijen hawwe? It binne deselde. It binne dy fan in Nederlân en in wrâld oer Fryslân yn ynternasionale geastlike, kulturéle, politike en ekonomyske kommunikaesje. En om't Bergstra dat ek wit en krekt út syn fisy op sok in tiid en wrâld wei sa min syn moed hat oer de Fryske situaesje, kin er mei ôfwizing allinne fan in selsbistjûr dêr't er net oan leaut ûnmûglik ta, mar moat der posityf hwat oars foaroer stelle. En dat liket er dan ek to dwaen.\n(De oare keer it lêste).\nF.J. Bergstra, Selsbistjûr foar Fryslan? Utjefte fan de Federaesje fan Fryske Studinte Forienings. 1962.


Hoe kinne jo romte frijmeitsje op jo apparaat mei Apple Music | IPhone nijs\nHoe kinne jo muzyk fan Apple Music wiskje op jo apparaat om romte frij te meitsjen?\nIPad nijs | | Apple Music, Tutorials en hantliedingen\nIt kin mei in protte fan jo barre, lykas my, dat wy altyd de benearjende warskôging hawwe fan «Opslach hast fol»Op ús apparaten wat ferfelend, om't ik gjin foto's mear ha om te wiskjen of applikaasjes om te wiskjen…. Mar wy kinne romte frijmeitsje as wy ferskes wiskje dy't opslein binne op ús Apple Music-apparaat.\nDe proseduere is itselde foar jo iPad as jo iPhone en wy kinne alle of guon ferskes wiskje, ik ferdúdlikje dit, litte wy begjinne!\n1 Hoe kinne jo alle opsleine muzyk wiskje?\n2 Hoe kinne jo ferskes wiskje fan in spesifike artyst.\nHoe kinne jo alle opsleine muzyk wiskje?\nGean earst nei ynstellings.\nDruk op Algemien > Brûk (iOS 8 of earder) Opslach en iCloud (iOS 9)> Opslach beheare.\nAlle applikaasjes wurde laden, no drukke op Muzyk.\nYn 'e rjochter boppehoeke is d'r in knop dy't seit Bewurkje, druk it sûnder eangst.\nKlikje op «Alle ferskes» en de reade knop sil ferskine. Wiskje, drukke en voila, jo hawwe romte frijmakke op jo iPad as iPhone.\nHoe kinne jo ferskes wiskje fan in spesifike artyst.\nAlle applikaasjes wurde laden, druk op Muzyk, No hawwe wy twa opsjes om muzyk te wiskjen, foar artysteferskes of de folsleine artyst.\nKlikje op de keunstner om de ferskes hjirfan te iepenjen.\nAlle ferskes fan dizze artyst wurde werjûn, klikje no op 'e knop Bewurkje en wiskje de ferskes dy't jo wolle.\nNo drukke Bewurkje boppe it skerm.\nKlikje op de artyst, de reade knop sil ferskine. WiskjeAs jo derop drukke sille alle ferskes fan 'e keazen artyst wiskje.\nIk hoopje dat dizze gids jo helpt om de frije romte op jo apparaten te ferheegjen.\nFolslein paad nei artikel: IPhone nijs » Apple produkten » Apple Music » Hoe kinne jo muzyk fan Apple Music wiskje op jo apparaat om romte frij te meitsjen?\nActivator is bywurke en is no kompatibel mei iOS 9


Silke en miss Dee – Tante Tjits\nSilke en miss Dee\nGeplaatst op april 3, 2020\ntekst: Baukje Wytsma (oer Baukje Wytsma)\nyllustraasjes: Carla van der Heijde (carlavanderheijde.nl)\nSilke wennet op in pleats yn in lyts doarp. Alle dagen moat se mei de bus nei skoalle. Silke hat it net nei ’t sin op skoalle. Twa famkes moatte har altyd ha. Se fine har te sleau, se fine dat se te stil is of dat se stjonkt. En juf sjocht de oare kant út. Silke fynt skoalle stom.\nFlakby de bushalte wennet Jessy Dee mei har hûn Charlie en kat Fluffy. Sy hâldt fan taal, fan ferskes, fan ferhalen. Har hiele hûs is fol mei kranten. De muorren binne der mei behongen, se lizze as flierkleed op ’e flier en as tekken op it bêd. De minsken út it doarp fine it mar nuver. Wa docht soks? Se witte net wat se tsjin har sizze moatte, sa’n nuver krantewyfke dat ek noch in frjemde miks fan Nederlânsk en Ingelsk praat.\nAs Silke op in hjerstige moarn de bus mist hat, nûget miss Dee har út foar in beker waarme sûkelademolke. It klikt tusken Silke en miss Dee. Miss Dee is bliid mei Silke har selskip en Silke fielt har sa thús yn it krantehúske dat se miss Dee dingen fertelt dy’t se noch noait oan ien fertelt hat. Tegearre soargje se foar de bisten, prate se oer Ingelân en oer sterk stean. Se komme derachter dat se mear kinne as se tinke.\nDit boek sjocht der prachtich út. Ik ferwachtsje hast dat it sêft oanfiele sil. Sachte kleuren, prachtige yllustraasjes, soms paginagrut en soms tusken de tekst troch. Ek de letters fan de haadstikken passe prachtich by de sfear fan it boek.\nYn it boek giet it oer twa minsken dy’t oars binne as oars. Of eins: dy’t sjoen wurde as ‘oars as oars’. Want ast it boek lêst, krijst hieltyd mear yn de gaten dat se eins net sa oars binne as oaren. Silke en miss Dee wolle krekt as elkenien harsels wêze kinne, laitsje kinne, prate oer wat har dwaande hâldt, genietsje fan moaie dingen. Se wolle sjoen wurde. Krekt as wy allegear. In moai tema yn dizze tiid wêryn ’t ús allegear ferteld wurdt dat wy unyk wêze moatte, mar ûndertusken safolle mooglik lykje moatte op wat de noarm is.\nYn it boek wurde trije talen brûkt. Dat is hiel wat. Dochs fielt it net ûnnatuerlik. De taal fan it ferhaal is Frysk, Silke praat Frysk, mar miss Dee praat Nederlânsk en soms Ingelsk. Logysk: se is berne yn Ingelân. Ik bin alletrije talen aardich machtich, en meartaligens skynt it foardiel te hawwen datst maklik skeakelje kinst, dus foar my gie it hiel soepel. Ik hie gjin lêst fan de wikselingen, ik fernaam it hast net iens. Ik bin wol benijd hoe’t it foar bern is dy’t dit boek sels lêze. Oan de skriuwstyl leit it net. It is hiel linich skreaun en lêst flot.\nIk fyn dit in hiel moai boek. It sjocht de moai út en it giet oer ûnderwerpen dêr’t oer praten wurde kin. Silke en miss Dee binne hiel eigen en net oerdreaun as typkes delsetten. Wat sy meimeitsje is lyts en dat makket it hiel werkenber.\nKonklúzje: in oanrieder! #iklêsthús


Nije regeling foar boeren | Omrop Fryslân (advertinsje)\nNije regeling foar boeren 21 okt 2000 - 16:33\nDer komt in nije fergoedingsregeling foar boeren yn de sân saneamde gedoochgebieten foar guozzen. Steatssiktaris Faber keart it jild út oan behearskommisjes. Earder krigen yndividuele boeren it bedrach streekrjocht fan it ryk.\nMei de nije regeling bepale boeren sels watfoar fergoeding oft se krije. Faber bepaalde ek dat alle regelingen tenei ûnder agrarysk natuerbehear falle.\nKorreksje meldeTrefwurden: argyfLês foarView the discussion thread.Diel dit berjocht op: 21-10Promoasje Jant van der Weg 21-10Fryslân pakt út mei hjerstnota Besjoch ek...


Sipke Ernst wint Remco Heite skaaktoernoai | Omrop Fryslân (advertinsje)\nSipke Ernst wint Remco Heite skaaktoernoai 17 nov 2014 - 06:16\n0 reaksjes Foto: Lenus van den Broek\nSkaker Sipke Ernst hat ferrassend it Remco Heite skaaktoernoai yn Wolvegea wûn. Ernst wûn it ynvitaasjetoernoai troch yn de lêste wedstriid te winnen fan mearfâldich Nederlânsk Kampioen Loek van Wely. Syn konkurrinten Fridman en Reinderman wûnen harren lêste partij net, wêrtroch Ernst ynienen allinnich oan kop stiet. De oerwinning foar Ernst, âld-ynwenner fan Damwâld, is ferrassend om't hy kwa ranking it leechste stie fan alle dielnimmers.\nKorreksje meldeLês foarTrefwurden: WolvegeaskakenskaaktoernoaiSipke ErnstRemco HeiteView the discussion thread.Diel dit berjocht op: 17-11Wijbe Abma oandien troch dea Peter Kassig yn Syrië 16-11Stroomsteuring yn súdwesten fan Fryslân Besjoch ek...


Weening 62ste yn Straatsburch | Omrop Fryslân (advertinsje)\nWeening 62ste yn Straatsburch 03 jul 2006 - 16:00\nPieter Weening fan De Harkema waard snein 62ste yn 'e earste echte etappe fan de Tour de France. Weening siet yn it peleton en finishte yn deselde tiid as de winner, de Frânsman Jimmy Casper. Hy wûn nei 184,5 kilometer de massasprint foar Robbie McEwen en Erik Zabel. De Amerikaan George Hincapie ferovere dy giele trui fan de Noar Hushovd, dy't foel. Moandei giet de Tour fierder nei Lúksemboarch.\nKorreksje meldeTrefwurden: argyfLês foarView the discussion thread.Diel dit berjocht op: 03-07Mear dwaan mei sinne-enerzjy 03-07Waarm Wâldrock lûkt 7000 minsken Besjoch ek...


1e peal MFA Skearnegoutum | Omrop Fryslân Skip to main content\n1e peal MFA Skearnegoutum 15 mrt 2013 - 10:57\n0 reaksjes It pleatsen fan de earste peal yn Skearnegoutum - Foto: Omrop Fryslân, Wytse Vellinga\nNei jierren fan striid is freed einliks de earste peal slein foar de nije multyfunksjonele akkomodaasje fan Skearnegoutum. Yn it MFA komme ûnder oare de skoalle en it doarpshûs. In pear jier lyn like it der op dat it net slagje soe om in nije akkomodaasje yn it doarp te krijen. Sa wie der te min jild en wie der striid oer wêr't it gebou komme moast. Mar it doarp hat trochset en de gemeente oertsjûgje kinnen. It MFA komt op it plak fan de âlde skoalle oan de Legedyk en moat ein dit jier klear wêze. De bou kostet goed 2 miljoen euro.\nKorreksje meldeLês foarTrefwurden: doarpshûsSkearnegoutummultyfunksjonele akkommodaasjeView the discussion thread.Diel dit berjocht op: 15-03'Grutte skaal bedriget Frysk' 15-03Ynbrekker betrape yn Ljouwert Besjoch ek...\nDe Rottefalle kin nije wike yn it nije doarpshûs 15 des 2016 - 12:41 It nije multyfunksjonele sintrum yn De Rottefalle is hast klear. De doarpsbewenners hawwe de kaai krigen fan de boufakkers en binne no drok... Easterstreek hat wer in doarpshûs mei kafee 02 des 2016 - 20:45 It doarpshûs fan Easterstreek is sterk útwreide. It kafee njonken it doarpshûs heart der sûnt freed ek by. Eins is dêrmei in âlde situaasje yn... Iel en boat yn beslach naam fanwege fiskstreuperij 26 jul 2016 - 17:03 In 47-jierrige man út Skearnegoutum is oanhâlden op fertinking fan fiskstreuperij. Hy hie 69 ieldobbers by him. Dy meie net brûkt wurde sûnder... Jildtekoart driget foar fernijbouplannen doarpshûs Rie 11 jul 2016 - 11:54 Der driget in tekoart foar de fernijbouplannen fan it doarpshûs yn Rie. It is de bedoeling dat De Rede renovearre wurdt en dat der in stik nij... (advertinsje)


Buert ferbjustere oer drama | Omrop Fryslân (advertinsje)\nBuert ferbjustere oer drama 18 apr 2009 - 15:41\n0 reaksjes De strjitte is wer frijjûn\nBlommen by de doar fan it hûs\nFamylje en buertbewenners binne ferbjustere oer it nijs dat it by de moardsaak yn de Ljouwerter Jan Lievensstrjitte giet om in famyljedrama. Freed makke de plysje bekend dat de 71-jierrige Ritske Ronner tiisdeitenacht earst syn frou en dêrnei himsels deasketten hat.\nIt nijs is by de buorlju ynslein as in bom, want net ien hie soks ferwachte. De Jan Lievensstrjitte is wer frijjûn troch de plysje. Geregeld komme der minsken del, dy't even by it hûs sjogge.\nKorreksje meldeLês foarTrefwurden: argyfView the discussion thread.Diel dit berjocht op: 18-04Ielaak Heech offisjeel doopt 18-04Feanliken yn Drachten Besjoch ek...


MRSA-baktearje no ek by pasjint ferpleechhûs Neibertilla yn Drachten | Omrop Fryslân\n22 jan 2019 - 11:46\nBy in pasjint fan ferpleechhûs Neibertilla yn Drachten is de MRSA-baktearje fêststeld. De lieding fan it ferpleechhûs hat in protokol yn wurking steld. Ferpleegjend personiel hat beskermjende klean oan en oare minsken meie net op de keamer komme.\nDe pasjint kin net út bêd komme en hat dus ek gjin oare pasjinten besmet.\nEk yn Antonius Sikehûs\nMoandei waard bekend dat de baktearje by trije pasjinten fan it Antonius Sikehûs yn Snits fêststeld is. De pasjinten wurde apart faninoar ferplege om fierdere fersprieding fan de baktearje tsjin te gean. It personiel krijt ynstruksjes en brûkt weismytklean.\nMRSA stiet foar Meticilline-Resistinte Staphylococcus Aureus en wurdt ek wol de sikehûsbaktearje neamd, om't er benammen yn sikehuzen epidemyen feroarsaket. Fersprieding bart troch hûdkontakt of flibe.\nIt is in hûdbaktearje dêr't sûne minsken meastentiids hast gjin lêst fan hawwe. Minsken mei in lege wjerstân rinne it risiko op in ynfeksje. It kin sels liede ta bloedfergiftiging, bonke-ynfeksje of in longûntstekking. Yn Nederlân stjerre der gemiddeld ien of twa minsken it jier oan.\nDrachten ferpleechhûs MRSA Neibertilla\nFerboude lokaasje Maritieme Academie yn gebrûk nommen


Der binne altyd noch minsken, dy't biswier hawwe tsjin forfilming fan greate litteratuer. In roman lyk as Dostojewski's Skuld en Boete moat de filmregisseur ôfbliuwe. Hwerom? Wy hawwe hjir, tinkt my, mei in dûbel misforstân to krijen: in ûnderskatting fan de ûnôfhinklike, autonome kunst, dy't de film is, en in spjalten fan it skeppend of herskeppend libben yn isolearre fragminten, troch izeren gerdinen fan inoar skaet. De litteratuer is dan in wijd gebiet, dêr't dan binammen de film gjin tagong hat. It libben en de praktyk lykwols ûntstride dizze théory. Der is neat op tsjin, dat de film syn motiven ek yn de litteratuer siket. Der is hjir mar ien kritearium: dat de film in wierhaftige herskepping wurdt, gjin neifortellen yn printsjes, dêr't elk détail saneamd ta syn rjocht komt, mar in autonome útbylding, ynspirearre op de greate motiven fan it boek.\nDe Frânske regisseur Georges Lampin hat net allinne it boek fan Dostojewski ta útgongspunt keazen fan syn Crime et châtiment, hy hat it oandoarst, der in folslein moderne film fan to meitsjen. It drama spilet net yn it Petersburch fan 1850, mar yn it hjoeddeiske Lyon, mei moderne minsken, yn moderne klean. Raskolnikow is hjir René Brunel, Sonja is Lily, Marmeladow de clochard Marcelin en kommissaris Porphyrius is Gallet wurden. Allegearre minsken fan ús tiid.\nDit giet dochs to fier!? Jitris: hwerom? In histoaryske roman, dêr't tiid en plak biskiedende eleminten binne, kin sa'n metamorfose fansels net forneare. Dostojewski syn boeken lykwols binne universeel en fan alle tiden. Syn motiven: sûnde en genede, birou en forlossing, striid tusken God en divel om minske en wrâld, binne ivich aktueel, Hwa't dizze film fan Lampin sjocht, is mear as formoedsoene mei de modernisearring, hy ûnderfynt, dat de dingen tichter by jin komme en sterker oansprekke as in forbylding yn de 19de ieuske sfear mei hege huodden en sleepjurken. De persoanen steane jin neijer, de konfrontaesje is direkter. Lampin, dy't sadwaende mear earmslach krige,\nis in master en syn spylders binne stik foar stik akteurs fan great formaet.\nMei de kar fan Lyon as plak fan hanneling hat de regisseur al daliks in goede greep dien. De treasteleaze misère fan de steigen en krotten yn de greate fabryksstêd roppe ynienen de binearjende sfear fan Dostojewski syn boek op. De suggestive opnamen binne yn sober swart-wyt, sûnder show of technyske kunstgrepen. In bisiele fakmanskip hat kamera, dékor en muzyk har tsjinjende en aksintuearjende funksje jown yn it minsklik drama.\nDe problematyk fan René Brunel, de haedpersoan, is yn 't earstoan gans ienfâldiger as dy fan Dostojewski syn Raskolnikow. Dat leit yn it aerd fan it kunstfenomeen, de film, dy't boun is oan in koarte tiid en dynamyske aksje. Foar de lang útrutsen filosofyske meditaesjes en komplisearre psychologyske konflikten fan Raskolnikow wie hjir gjin plak. Yn wêzen binne hja lykwols deselde: de minske, dy't de stelde grinzen net erkent, dy't mei in absolute died, de moard op in âlde ynklauster, troch eigen konflikten en de ellinde fan de wrâld hinnebrekke wol, en dy't tagelyk solidair is mei de paria's en de fornederen. En hwat by Dostojewski de haedsaek is, is it hjir ek: de wroeging en nioardzjende striid fan de misdiediger nei de moard. Lily, de prostitué-út-need, mei it greate, fromme hert, wiist him de iennichste wei: knibbelje foar de Krusige, himsels oanjaen by de polysje en de fortsjinne straf frijwillich drage. ‘Boeide hannen kinne better om forjeffenis bidde’, seit hja. Nei in wanhopich forset falt er del en ropt: ik knibbelje foar alle minsklike ellinde!\nDe striid tusken Brunel en de kommissaris kriget yn de film in bisûnder aksint en der komt in elemint yn foar, dat men by Dostojewski net fynt, mar dat fan greate bitsjutting is. Kommissaris Gallet is in âld rôt, dy't folslein wis fan syn saek is en rêstich wachtet op 'e frijwillige bikentenis. Yn syn petearen mei Brunel is er lykwols folle mear de wize freon, suver in heit, as de jachthoun fan de justysje. Mar as Brunel op oanstean fan Lily op it lest bikent, foroaret de mylde filosoof ynienen yn de stienhurde polysjeman en hat er mar ien antwurd: dyn hannen. En wylst er de boeijens om Brunel syn polzen knipt, demonstrearje syn kâlde eagen allinne mar syn sukses. Dy mentaliteit wurdt noch aksintuearre troch it feit, dat syn assistinten in ûnskuldige sa murf tamtearre hawwe, dat er biweart, de moardner to wêzen. As dan de polysjewein mei Brunel fuortrydt, set in machtich korael yn, dêr't men de wurden net fan forstiet, mar it motyf safolleste better: hy wie dea en hy is wer libben wurden, hy wie forlern en is weromfoun. Sa biljochtet de regisseur yn in sublym momint it kontrast tusken in ierdsk rjocht, dat sûnder skrupules opjaget en ûnmeilydsum taslacht, en de himelske gerjochtichheit, dy't ek op e frijwillige oerjefte wachtet en dan de sûnder jubeljend frijsprekt.\nDe spylders yn dizze film binne masters. Robert Hossein, yn de haedrol, is fan útsûnderlik formaet en spilet oanienwei ûnder heechspanning. Hy spilet Brunel net, hy ís Brunel. Marina Vlady mei har seldsum suver gesicht is in oangripende Lily. De feteraen Jean Gabin hellet út de slûchslimme kommissaris alles hwat der yn sit. Julien Garette kréearret in dronkene Marcelin, dy't net bispotlik, allinne mar tragysk is. De oare rollen binne navenant.\nLang bliuwt dat lêste momint jin by: Brunel, dy't, ear't de wein sletten wurdt, mei syn boeide hannen Lily groetet, en it ljocht, dat fan de wein nei de gevels riist en dan de loft yn skynt ûnder it\nbifrijende sjongen fan it koar. In meinimmende klimaks sûnder de minste melodramatyk.\nCrime et châtiment is gjin fotografearre litteratuer, it is in great selsstannich filmdrama wurden.


Wordfeud - Wikipedy\nWordfeud (útspraak: Weurdfjûûd) is de online fariant fan it wolbekende boerdspul Scrabble. It datearret út 2010 en is ûntwikkele yn Noarwegen. It spul is fergees as app yn te laden foar iPhone- en Android-tastellen. Yn de fergese ferzje wurdt it spul ûnderbrutsen troch koarte reklamefilmkes. In reklameleaze fariant kostet €2,39. De namme fan it spul wurdt ferskillend útsprutsen, mar de term Wordfeud komt út it Ingelsk en betsjut 'wurdfete'. Feud wurdt útsprutsen as "fjoed" mei in lange oe en in stimhawwende d.\nDe regels fan Worfeud komme foar it grutste part oerien mnei dy fan it boerdspul. Oars binne de soad fekken mei dûbele en trijedûbele wurdwearde en dûbele en trijedûbele letterwearde. Dat binne mear as by it boerdspul. It wurdt spile op smartphones en is eins neat mear as digitaal scrabble, mar mei tsjinstanners dy't net tsjinoer jo sitte mar thús op de bank, yn fergadering op it wurk of wêr dan ek op de wrâld. It is mooglik oant maksimaal 30 spullen tagelyk te spyljen mei sawol bekenden as willekeurige tsjinstanners. Dy willekeurige tsjinstanners wurde troch it spul by elkoar brocht. By Wordfeud kin in oare spiler útdage wurde dy't it spul op syn of har smartphone stean hat. De earste spiler leit in wurd, wêrnei't de tsjinstanner dêr in notifikaasje fan krijt. Dy hat dan 72 oere om in wurd te lizzen – en dêr skûlet fuort de krêft yn: do hoechst it net direkt wer op te pakken, in skoftke wachtsje mei ek. In spultsje kin sa maklik in wike duorje. Wylst kin binnen de applikaasje ek tsjetten wurde, om't it spul dy orizjinele sosjale komponint meijout. Oant no ta is it mooglik om te spyljen yn it Ingelsk, Frânsk, Spaansk, Nederlânsk, Sweedsk, Noarsk en Deensk. Meikoarten sil dy list útwreide wurde. It populêre telefoan-scrabblespultsje is oer in skoftke mooglik ek mei Fryske wurden te spyljen. De Afûk hat dêrfoar de Noarske makker fan it spul benadere. .\n1.1 Spylfjild - Standert\nPunten kinne ferhege wurde troch wurden mear waarden te jaan. Dy spesjale fakjes hawwe as betsjutting:\nΘ 1 Startpunt 1x Letterwearde\nBlank 160 1x Letterwearde\nDL 24 Double Letter 2x Letterwearde\nTL 20 Triple Letter 3x Letterwearde\nDW 12 Double Word 2x Wurdwearde\nTW 8 Triple Word 3x Wurdwearde\nSpylfjild - StandertBewurkje\nIt spul ferget bytiden safolle omtinken dat petearen ôfkapt en ûnderbrutsen wurde as in spiler oan set komt. In kafee yn Swol socht yn septimber 2011 de publisiteit mei it ferbod op it spul yn it kafee.\n↑ Wordfeud mooglik yn it Frysk\n↑ Kafee yn Swol ferbiedet spul\nOpfrege fan "https://fy.wikipedia.org/w/index.php?title=Wordfeud&oldid=984584"\nLêst bewurke op 6 feb 2020 om 11.26\nDizze side is it lêst bewurke op 6 feb 2020 om 11.26.